
Erikoisoperaatio 


Pommiuhkauksien tekeminen voi olla hauska harrastus, mutta siihen sisältyy 
kuitenkin vaaroja, sillä jos siihen paneutuu liian syvällisesti, voi erehtyä luulemaan, 
että pelotteleminen on hauskaa politiikassakin. Siellä se on kuitenkin veristä kilpailua, 
sillä kaikki puolueet yrittävät edistää omia pyrkimyksiään keksimällä uhkia ja torjua 
muiden pyrkimyksiä keksimällä uhkia niitäkin varten. 


Samaa uhkaa ei kannata käyttää liian monessa yhteydessä, ettei se pääse 
väljähtymään, joten niitä pitää etsiä kaikista mahdollisista paikoista ja näin 
turvallisuuspolitiikastakin kehittyy valikoima sekavia valeita, joiden avulla yritetään 
päästä sanomaan poliittisille vastustajille ähäkutti ja läl-läl-lää. 


Kerran naapurimaan kenraalit herättivät Nipsu-Hyytikin kesken unien, koska koko 
maa oli valloitettu ilman, että vastassa olisi ollut yhtään mitään. Jonkinlaiseen 
informaatiosotaan oli kyllä varauduttu ja tiedonvälitystä oli seurattu tiiviisti, mutta 
siinä ei oltu kerrottu hyökkäyksestä etukäteen riittävän selvästi, joten etenemistä oli 
hidastanut ainoastaan se seikka, etteivät hyökkääjät olleet aivan varmoja siitä, että 
kuinka nopeasti heidän kannattaisi edetä. 


Vielä miehityksen tapahduttuakin julkisuudessa käytiin pyrkyreiden kesken kovaa 
kilpailua siitä, että kuka pääsisi varjelemaan omaa väestöä siltä propagandalta, jolla 
hyökkääjän väestö oli käännytetty pitämään valloittamista hyvänä ajatuksena, ja 
hyökkääjien kannalta tilanne oli niin kummallinen, että he tarvitsivat ammattilaisen 
apua. 


”Mitä me nyt teemme”, kenraalit kysyivät. ”Emme osanneet arvata, että väestö olisi 
näin tyhmä, joten suunnitelmiin ei voikaan luottaa.” 


”Kusipäisyys on täällä ehtymätön luonnonvara”, Nipsu-Hyytikki kertoi. ”Riittää kun 
lupaatte, että jokainen halukas koulutetaan yliopistossa joksikin asiantuntijaksi ja 
professorin tittelin saa kun muistaa kirjoittaa nimensä läsnäololistaan edes yhden 
kerran, niin väestön kaikkein tärkeimmät tarpeet ovat tulleet huomioiduiksi.” 


Ja niin kävi, että melkein jokaisesta tuli professori ja kansa eli tyytyväisenä vieraan 
vallan vapauttamana. 


Kun miehitys päättyi, asiantuntemusta oli jo niin paljon, ettei syytä onnistuttu 
löytämään koskaan, ja kun asiasta oli keskusteltu jonkin aikaa, edes ajankohdasta ei 
ollut enää mitään varmuutta. Lopulta keksittiin tietosanakirjoja varten hieno teoria, 
jonka mukaan kyse oli ensimmäisestä miehityksestä, joka oli päättynyt jo kauan 
ennen alkamistaan, ja tarkempia tietoja siitä löytyisi jostain keskiaikaisesta kirjasta, 
jota ei oltu vielä onnistuttu löytämään. 


Huono asiakas 


Politiikassa tarvitaan sitä rohkeutta, joka saa valehtelemaan aivan liikaa, ja tällä 
kertaa sen avulla oli saatu tietokirjallisuuden uskottavuus romahtamaan olemattomiin. 
Kaikista jotenkin politiikkaan liittyvistä aiheista suollettiin jatkuvasti 
tietokirjallisuutta, jossa aivan samoista aiheista oli mahdollista pyöräyttää useita 
täysin erilaisia valeita, ja koko karmeuden kruunasivat poliitikkojen elämäkerrat, 
joissa heitä kehuttiin ilman mitään häpyä, mutta se ei kuitenkaan estänyt niitä 
voittamasta palkintoja. 


Täysin epäluotettavan tietokirjailijan olemus tuli niin tutuksi, että kansa alkoi luottaa 
mieluummin netistä löytämiinsä epämääräisiin videoihin, joiden tekijät olivat vain 
rahan perään. Sisällön puolesta tarjonta ei ollut kovin erilaista, sillä salaliittoteorioita 
käytettiin ahkerasti myös politiikassa ja tietokirjallisuudessa, mutta siitä sai kuitenkin 
tervetullutta vaihtelua ostettujen valehtelijoiden jutuille ja sen salaliittoteoriat olivat 
usein viihdyttävämpiä. 


Poliitikoilla oli kova huoli tilanteesta, sillä heidän oli vaikea saada sanomansa perille, 
mutta Nipsu-Hyytikki oli ottanut asiaan sellaisen kannan, että heidän sopisi kerrankin 
siivota jälkensä itse. Kuitenkin eräs pahimmista tapauksista, eli Ryynä, joka yritti 
kehitellä kansanliikettä saadakseen palkitulle elämäkerralleen lukijoita, onnistui 
yllättämään hänet ruokaostoksilta. 


”Kansa tukehtuu valeuutisiin ja misinformaatioon ja jotain pitäisi tehdä”, Ryynä 
valitti. 


”Palkkaat vain niitä nettivideoiden tekijöitä mainostamaan tietokirjallisuutta, niin 
ongelma korjaantuu pian”. 


Nettivideoiden uskottavuus romahtikin täydellisesti parissa kuukaudessa ja Ryynä oli 
puoliksi tyytyväinen, sillä tietokirjallisuus ei kuitenkaan muuttunut kiinnostavaksi, 
mutta Nipsu-Hyytikki sen sijaan joutui oksentelemaan viikon. 


Konsulttien vastaisku 


Sosialismin ihanteet ovat poliitikoille kuin ehtymätön karkkipussi, josta löytää 
hienoja ajatuksia, ja suosituin niistä on se, että kaikki tärkeät virat kuuluvat 
proletariaatille. 


Näissä merkeissä oltiin onnistuttu saavuttamaan se kehityksen rajapyykki, jota ennen 
proletariaatti oli voinut teettää järkeä vaativat tehtävät huomaamattomasti konsulteilla, 
mutta jonka jälkeen epäonnistumisista oli syytetty konsultteja jo niin paljon, etteivät 
he enää suostuneet olemaan avuksi. 


Pian selvisi, ettei konsultti puhunutkaan, että vitsi wau ja pippelis poppelis pöö siksi, 
että hän oli tyhmä, vaan siksi, että asiakkaalle täytyy puhua hänen omaa kieltään, 
jotta hän kykenee ymmärtämään, mitä hänelle selitetään. Se jäi osaksi 
johtamiskulttuuria, mutta huomaamaton työ, eli lähes kaikki se, mitä onnistuttiin 
tekemään kunnolla, katosi kuin tuhka tuuleen. 


Proletariaatin johtajat yrittivät saada konsultit palaamaan avukseen haukkumalla heitä, 
mutta se ei toiminut vaan nämä haukkuivat heitä takaisin sellaisella kielellä, jota 
kansa halusi kuulla. Pian täytyi etsiä parempia ratkaisuja ja sellaiseksi löydettiin uusi 
persoonallisuushäiriö, joka vaivasi sellaisia henkilöitä, jotka osasivat jotain 
hyödyllistä, mutta eivät suostuneet auttamaan muita. 


Konsultit sen sijaan kehittelivät televisio-ohjelman, jossa puhuttiin johtamistaidosta 
rehellisesti, ja persoonallisuushäiriö unohtuikin pian, sillä paljastukset johtamistaidon 
tilasta veivät kaiken huomion. 


Nipsu-Hyytikille tilanne oli harvinaisen vaivaton, sillä häneen ei osattu ottaa yhteyttä. 


Valittu 


Hevonperän maakunnassa oli saatu demokratia toimimaan, sillä kaikki ne, jotka 
herättivät kateutta isäntäväessä, oli saatu muuttamaan pois. Aluksi tulevaisuus oli 
vaikuttanut ruusuiselta, koska muualta maasta oli saatu kehitysapua sillä ajatuksella, 
että pelkkä rahan kaataminen saisi jotenkin talouden kasvamaan, mutta sitten 
hevonperäläiset olivat kieltäytyneet maksamasta veroja vedoten siihen, että muut 
loisivat heidän kustannuksellaan. Muut suuttuivat ja lopettivat rahan kaatamisen, ja 
näin Hevonperä ajautui nopeasti syvälle taloudelliseen ahdinkoon. 


Ongelmaa ratkaiseman tarvittiin poikkeuksellisen pätevä johtaja ja sellaista alettiin 
etsiä testillä, jossa hyvin eksoottista myrkkyä, jonka koostumus pidettiin hyvin 
pienen piirin tietona, pantiin umpinaiseen säiliöön, jonka seinämät olivat metrin 
paksuista haponkestävää terästä. Säiliö upotettiin suohon syrjäiseen paikkaan, jonka 
sijainti oli niin ikään tarkoin varjeltu salaisuus, ja sitten jäätiin odottelemaan. 


Häppö onnistui kaikesta huolimatta saamaan myrkytyksen ja se oli hänen mielestään 
kokonaan muiden syytä. Oikeus määräsi lopulta Hevonperän maksamaan hänelle 
tuntuvat vahingonkorvaukset sillä perusteella, että pelkkä tietoisuus säiliön 
olemassaolosta johti helposti tällaiseen vahinkoon, joten hän oli selvästikin pätevä 
hoitamaan hevonperäläisien asioita. 


Häppö olikin todella pätevä mouruamaan, mutta hän ei ollut riittävän solidaarinen 
vaan suosi omia hankkeitaan. Edes Pulle ei saanut rahoitusta hankkeeseensa, vaikka 
hän oli keksinyt huussissa istuessaan selvän suunnitelman, jossa toisiin 
ulottuvuuksiin perustettaisiin kultakaivoksia, ja ulottuvuuksien välisen matkailun 
tutkimiseen tarvittiin alkuvaiheessa ainoastaan neljäsataamiljardia. Pulle kuului 
yhteen Hevonperän tärkeimmistä suvuista ja hänestä tulisi ison talon isäntä, jahka hän 
joskus perisi sen vanhemmiltaan, joten hänellä oli tiettyjä oikeuksia, mutta toisaalta 
Häppö oli poikkeuksellisen taitava saamaan tahtonsa läpi eikä hanke kiinnostanut 
häntä ollenkaan, ja niin hevonperäläiset alkoivat olla ammattilaisen avun tarpeessa. 


Nipsu-Hyytikki tiesi entuudestaan, että isäntäväelle oli turha tarjota sellaisia 
ratkaisuja, joita se ei pitänyt hyvinä jo valmiiksi, mutta toisaalta se ei yleensä tiennyt, 
mitä se oli tekemässä, joten hän oli miettivinään asiaa ajan kanssa ennen kuin lausui 
itsestäänselvyyden ääneen. 


”Te tarvitsette kapinaa maakuntahallintoa vastaan”, hän kertoi isäntäväen lähetystölle. 
”Mitä se käytännössä tarkoittaisi”, isäntäväki halusi tietää. 
”No tietenkin sitä, että Häpön täytyy erota ja asioiden täytyy muuttua.” 


Isäntäväki oli tyytyväinen ja lähti kaatamaan maakuntahallintoa. 


Salaliitto 


Tappis oli niitä puoluejohtajia, joilla on tiimi tekemässä kaiken, mihin vaaditaan älyä, 
ja yhdentekeviä ryyppykavereita, joita esitellään julkisuudessa tärkeinä 
taustavaikuttajina siinä toivossa, että hekin alkaisivat pärjätä vaaleissa. Tiimistä ei 
mainittu halaistua sanaa, jotta siitä olisi saatu kaikki hyöty irti, ja vaikka tällä tyylillä 
voi joutua helposti jopa ulkomaisen tiedustelupalvelun äänitorveksi, niin tiimi myi 
kuitenkin Tappiksen yksinoikeudella pikaruokaketjulle. 


Se oli kannattava siirto kaikille, sillä politiikka oli kohta Tappiksen puheissa vain 
vertauskuvien roolissa ja kansa pani tyytyväisenä merkille, ettei hän enää haastanut 
riitaa ja levitellyt salaliittoteorioita. Se ei aivan ymmärtänyt, miksi sille piti kertoa 
kuinka vannoutunut lihansyöjäkin herkistyy kun kanasalaatille on viimeinkin tarjolla 
täydellinen vegaanivaihtoehto, mutta Tappis oli kuitenkin kehittynyt parempaan 
suuntaan. 


Sopuisa perheaterialiikehdintä tarjosi hyvän vaihtoehdon normaalille rähjäämiselle, 
jossa kaikki syyttivät toisiaan sortajiksi, ja pian alkoi unohtua, että Tappiksenkin 
suupielistä oli valunut vaahtoa näissä merkeissä. Pian häntä alettiin pitää parhaana 
presidenttiehdokkaana.ja se taas sai muut puolueet levittelemään ihmeellisiä teorioita 
liikehdintää ohjaavista salaliitoista. 


Lopulta pikaruokaketjun piti turvautua Nipsu-Hyytikin apuun, koska poliittisen 
liikehdinnän ohjaileminen oli sille vielä uusi asia. 


”Salaliittoteorioita vastaan taistellaan kiinnittämällä vähäsen huomiota, koska se saa 
ne kehittymään niin oudoiksi, ettei niillä ole kohta enää mitään uskottavuutta”, 
Nipsu-Hyytikki kertoi. ”Todellisia kähmintöjä ei kannata ryhtyä kaivelemaa, koska se 
rikkoo politiikan pelisääntöjä, eli vaikka tietäisi, kuka toimittaja on kenenkin 
poliitikon ryyppykaveri, niin se pidetään salaisuutena. Annatte vain muiden saman 
alan yrittäjien toimia rauhassa niin hekään eivät häiritse teitä.” 


Yllättävä kriisitilanne 


Antropologien mielestä rituaalinaamiot kuuluvat primitiivisiin kulttuureihin, mutta 
poliittisessa informaatiosodankäynnissä on selvää, että ne ovat edistystä, sillä rituaalit 
ovat koko ajan haitaksi kun niissä ei käytetä naamioita. 


Yksi tärkeistä rituaaleista on se, että kun joku käryää jostain jossain toisessa 
puolueessa, niin koko puolue pitää yrittää leimata, ja kun joku käryääkin omassa 
puolueessa, niin sitten pelätään leimaamista ja vaikutetaan syyllisiltä. Mitään 
ratkaisua ongelmaa ei ole, mutta jos rituaalissa käytettäisiin naamioita, niin kaikki 
muistaisivat, että se on pelkkää leikkimistä ja se voitaisiin lopettaa. 


Olematon naamio helppo haaveilla uskottavaksi ja moni on päätynyt uskomaan, että 
perättömien huhujen levittäminen on niin vaikea taito, ettei vaalikarja osaa ottaa sitä 
huomioon, vaikka se onkin tärkeä tekijä siinä kokonaisuudessa, jonka takia 
poliitikkoja ei kunnioiteta. Se vaikeuttaa myös hyvien ehdokkaiden löytämistä, sillä 
selkään puukottamisen kulttuuri on selvästi näkösällä kun perättömät huhut tulevat 
muka niin vaikealta vastustajalta, ettei oma puolue pysty viemään siltä kannatusta 
muuttumatta samanlaiseksi, mutta toisaalta sitoutumaton ehdokas saa olla rauhassa, 
jollei hän kilpaile samasta kannattajakunnasta kenenkään kanssa, eikä politiikkaan 
sekaantuminen edes vaikeuta työpaikan löytämistä myöhemmin. Puolueeseen 
sekaantuminen sen sijaan ei kannata, sillä olemattomien naamioiden takana pidetään 
huoli siitä, että maine menee lopullisesti pilalle perättömien huhujen takia varsinkin 
siinä tapauksessa, että osaa tehdä jotain kunnolla, koska se on vakava uhka muille 
saman puolueen ehdokkaille. 


Lopputulos on se omituinen kulttuuri, jossa kansan pettämisestä voi puhua avoimesti, 
sillä kansa tietää jo, että puolueet kierrättävät tyhmyyksissään samoja vanhoja 
temppuja ja tempuista tärkein, eli hyvän puheenjohtajan löytyminen, todella nostaa 
koko puolueen uskottavuutta merkittävästi kun sitä on kaikilla puolueilla niin vähän, 
että yksikin henkilö voi tuoda asetelmaan suuren muutoksen. 


Jurtsi oli niitä onnekkaita, jotka eivät osaa tehdä mitään kunnolla, eikä poliitikolla voi 
olla parempaa syntymälahjaa. Häntä voitiin jopa kehua, ja vaikkei se suinkaan ollut 
tarkoitus, niin lopulta hänet onnistuttiin saamaan pääministeriksi. 


Hänen hallituksestaan oli tarkoitus tulla politiikan kohokohta, jota muisteltaisiin 
hyvällä, sillä se oli taitava jakamaan tulonsiirtoja omille, mutta sen lupaama 
talouskasvu oli lähinnä sitä, että poliitikot saivat huimia palkankorotuksia, vaikka 
ennen vaaleja oli kyllä lupailtu kilpaa uusia työpaikkoja. Sillä oli myös vaatimaton 
säästöohjelma, jota esiteltiin tiukkana talouspolitiikkana, ja säästetyille rahoille 
keksittiin kaikessa hiljaisuudessa muuta käyttöä. 


Seuraavan hallituksen oli tarkoitus olla se paha hallitus, joka korjaa edeltäjänsä 
tekemiä vahinkoja säästämällä oikeasti. Ennen vaaleja kaikissa puolueissa 
valmistauduttiin syyttämään sitä vaikeuksista, mutta temppu oli jo liian tuttu eikä 
ketään hölmöä löytynyt muodostamaan pahaa hallitusta. Parempien vaihtoehtojen 
puutteessa kansa valitsi uusia kansanedustajia haukkumaan vanhoja huijareiksi ja 
valehtelijoiksi, mutta seuraavan hallituksen muodostaminen jäi Jurtsin ongelmaksi. 
Siihen oli vaikea löytää muita puolueita, mutta kun sovittiin, ettei valtion 
velkaantumisesta ulista ennen seuraavia vaaleja, jotta kannatuksen ostaminen olisi 
mahdollista, se saatiin kuitenkin lopulta kasaan. 


Se hallitus yritti ratkaista ongelman järjestämällä kouluihin asennekasvatusta, jossa 
korostettiin, että muita haukkumaan valitut kansanedustajat olivat ilkeitä 
vallankumouksellisia ja heidän tilalleen pitäisi etsiä kyvykkäitä johtajia, jotka 
haluaisivat kantaa vastuuta muiden puolesta, mutta seuraavien vaalien lähestyessä 
alkoi olla ilmeistä, ettei se ollut tehonnut ollenkaan vaan nuorempiin sukupolviin oli 
sen sijaan onnistuttu istuttamaan vallankumouksellisia ajatuksia. 


Tässä vaiheessa Jurtsi yritti pelastautua vaatimalla puoluetta valitsemaan toisen 
puheenjohtajan, mutta kukaan ei halunnut asettua ehdolle ja hänelle tehtiin selväksi, 
että jos hän eroaisi tehtävästä ilman lupaa, hänelle ei järjestettäisi palkintovirkaa vaan 
hän joutuisi pärjäilemään omillaan. Oppositio sen sijaan toimi viisaammin ja yhdisti 
puolueiden vaalikassat hallituspuolueiden mainostamista varten, joten seuravaksi oli 
Jurtsin kolmannen hallituksen vuoro. 


Se hallitus yritti paeta vastuuta hajoamalla kesken kaiken, mutta se joutui 
muodostamaan itsensä uudelleen, koska oppositiossa arvattiin heti, mitä se yritti, ja 
näin se ei edes ehtinyt levähtää ennen kuin oli Jurtsin neljännen hallituksen vuoro. Se 
pakeni maasta ja piiloutui viidakkoon, joten puolueiden oli pakko turvautua 
ammattilaisen apuun 


Nipsu-Hyytikki oli ehtinyt tutkia odotellessaan vaihtoehtoja ja löytänyt vähän 
käytetyn sotilasjuntan, joka selviäisi vaativissakin olosuhteissa, ja vaikkei sellainen 
sopinut yhdenkään puolueen linjaan, niistä asioista oli kuitenkin päätetty ennen kuin 
polttopullojen heittely oli alkanut tosissaan. 


”Emme kai me nyt sentään banaanitasavallaksi olla ryhtymässä”, kansanedustajat 
epäröivät. 

”Hyvä kun asia tuli puheeksi”, Nipsu-Hyytikki tokaisi. ”Mukana todella tulee 
kokonainen banaanitasavalta ja tässä vaiheessa katastrofia banaanienkin 
kasvattaminen merkittävä edistysaskel, koska nykyisellään kansantalous ei tuota enää 
muuta kuin ongelmia.” 


”Ihmisoikeusasioista on turha olla huolissaan, sillä juntta keskittyy panemaan 
järjestykseen asioita sotkevat radikaalit, eli puolueet, eikä tavallisella kansalaisella 
ole riskiä joutua ojaan kuoliaaksi hakattuna.” 


Ratkaisu ei sittenkään kelvannut kansanedustajille, mutta moni heistä muutti mieltään 
sen jälkeen kun vallankumous alkoi. Junttaa ei kuitenkaan huvittanut ryhtyä 
tukahduttamaan sellaista ja niin Nipsu-Hyytikki jäi odottelemaan, että tarvitsisivatko 
vallankumoukselliset sitä johonkin. 


Demokratian mallimaa 


Kerran päätettiin panna valtiot paremmuusjärjestyksen sen mukaan, kuinka paljon 
niissä oli demokraattisia piirteitä, ja odotetusti kaikkein epädemokraattisimpia olivat 
ne, joissa kapinaliikehdintöjen seurauksina saadut ruumiskasat olivat vielä niin 
tuoreessa muistissa, ettei kapinointia sallittu ollenkaan. Niistä jaksettiin valittaa niin 
paljon, ettei kenellekään ollut epäselvää, ettei niistä kannattaisi ottaa mallia. 


Kaikkein demokraattisin valtio oli kuitenkin yllättäen Malputi, jota ei oltu tajuttu 
edes pitää valtiona, koska se oli lähinnä alue, jossa oli käynnissä ikuinen sisällissota. 
Edellisestä välirauhasta oli jo yli neljä vuosikymmentä eikä sitäkään oltu noudatettu 
ollenkaan, mutta kun asiaa tarkemmin ajattelin, niin siellä todella vallitsi täydellinen 
järjestäytymisen vapaus, koska mikään ei estänyt kapinoimasta aivan mitä tahansa 
vastaan aivan mistä tahansa syystä. Jos siellä olisi ollut myös yhteiskunta, niin siellä 
olisi voitu järjestää demokraattiset vaalit, joissa olisi voinut kampanjoida täysin 
vapaasti. 


Niinpä kansaa alettiin kannustaa lähtemään ulos ja lenkille, jotta sen kunto riittäisi 
ikuiseen sisällissotaa, sillä puolueissa ymmärrettiin, että se oli demokratian 
toteutumisen perusedellytys, sillä muuten aivan kuka tahansa halukas ei voisi ryhtyä 
johtajaksi. 


Puolueet lähettivät nousevia kykyjä Malputiin opiskelemaan ja sieltä saatiinkin 
todella loistavia ajatuksia, kuten se, että armeijat saattoivat olla hyvinkin erilaisia kun 
sodankäynnin sääntöjä ei noudatettu ollenkaan. Ei ollut mitään syytä yrittää brändätä 
niitä univormujen avulla vaan yksi voisi erikoistua joukkoraiskauksiin ja toinen 
kannibalismiin. 


Samalla ratkesivat myös ääriliikkeiden soluttautumisyrityksiin liityvät ongelmat, 
koska ne olivat nyt myönteinen asia, ja se oli todella huojentavaa, sillä niitä ei osattu 
torjua kunnolla. Niillä oli kiusallinen taito soluttaa puolueeseen joku, joka sai muut 
innostumaan uusista kannattajista, ja kohta piti taas kerran olla selittelemässä, että oli 
päässyt käymään vahinko, mutta nyt siitä oli vain hyötyä ja ääriliikkeiden suosiosta 
syntyikin pian kova kilpailu. 


Pian piti kuitenkin solmia ensimmäinen välirauha jo ennen kuin sisällissota oli vielä 
alkanutkaan, sillä hanke ei edennyt ollenkaan ja puoluejohtajien piti kokoontua 
pohtimaan asiaa yhdessä. Kaikki pitivät kuitenkin suunnitelmaa aivan loistavana, 
joten oli pakko turvautua Nipsu-Hyytikin apuun. 


”Demokratian toteutuminen ei nyt jotenkin ihan onnistu”, valitti eräs puoluejohtaja, 
jonka puolue oli vaihtanut entisen kannatuksensa muutamaan kapinalliseen. 


”Tilanne on todella vaikea”, valitteli toinen puoluejohtaja, jonka puolueella oli 
samanlaisia vaikeuksia kannatuksen kanssa. 


”Jotain pitäisi tehdä nopeasti”, sanoi kolmas puoluejohtaja, jonka puolue oli niin 
ikään päässyt kannatuksestaan eroon lähes täydellisesti. 


Niinpä Nipsu-Hyytikki sitoutui korjaamaan tilanteen keinolla millä hyvänsä ja pakotti 
puolueet uudistumaan julkaisemalla keskustelun kokonaisuudessaan äänitallenteena. 


Viinan hinta 


Sosiaalinen media on ollut paljon avuksi aatteelliselle toiminnalle, koska 
liikehdintään kuuluvat voivat keskustella sen avulla vapaasti. Uudet ajatukset leviävät 
nopeasti ja mukaan tunkevat häiriköt ja ääriainekset tunnistetaan helposti, ja vaikka 
ei-toivottua väkeä pääsee aina mukaan jonkin verran, niin mellakka ei ole tässä 
sarjassa enää muuta kuin äänekäs mielenosoitus, jossa haukutaan 
vastamielenosoittajia, sillä kukaan ei saa enää rikotuksi edes näyteikkunaa. 


Myös puolueet ovat hyötyneet siitä, sillä ne eivät ole suuntautuneet aatteelliseen 
toimintaan vaan yksilöt yrittävät ajaa niissä omia etujaan. Niille kelpaa kaikki se, 
mikä on saatu pois aatteellisesta toiminnasta, joten varsinkin ennen vaaleja 
sosiaalisessa mediassa on käynnissä hirmuinen riitely ja ääriainekset riehuvat 
kaupungilla. Puolueelle mikään ei ole sen arvokkaampaa kuin sellainen henkilö, joka 
kykenee aktivoimaan päihdeongelmaiset, sillä riitelyssä pärjää parhaiten se, jonka on 
onnistunut aktivoimaan eniten amfetamiinin käyttäjiä. 


Munis oli näissä asioissa luonnonlahjakkuus, sillä hän oli sekava ja impulsiivinen 
eikä politiikassa ollut hänelle muuta tärkeää kuin se, että hän pääsi kehumaan itseään. 
Kaikki hänen kanssaan eri mieltä olevat olivat hänen mielestään tyhmiä, joten hän 
soveltui loistavasti lietsomaan riitaa sosiaalisessa mediassa, ja hän muisti aina palkita 
kannattajansa puolustamalla heidän sananvapauttaan äänekkäästi. Jos 
vaalimellakoissa sattui kuolemaan joku, niin se johtui niistä algoritmeista, joilla 
sosiaalisessa mediassa esitellään käyttäjille muuta sisältöä, mutta mellakoihin 
yllyttäminen oli suorastaan uroteko. 


Muuta uhkaa ei ollut kuin Pultsa, joka oli vielä vähän sekavampi ja impulsiivisempi. 
Hän kykeni tuomitsemaan rauhanomaisen aatteellisen mielenosoituksen samaan 
hengenvetoon kuin puolusti oman puolueen mellakoivia laumoja pelkästään sillä 
perusteella, että siitä saattoi olla jotain hyötyä jollekin toiselle puolueelle, sillä hän 
onnistui jotenkin ajattelemaan näitä asioita kokonaan siltä pohjalta, että oma puolue 
oli aina oikeassa ja muut väärässä. Jos omissa vaalimellakoissa sattui palamaan koko 
kaupunki, niin se oli vain hyvä asia, koska sananvapaus oli saatu jo siedettävälle 
tasolle, joskin sitä piti vielä parantaa vaientamalla kaikki muut, jotta oma puolue 
voisi huutaa yksin. 


Toinen sija ei tietenkään kelvannut, koska Muniksella oli valtava ego, joten hän 
turvautui Nipu-Hyytikin apuun. 


Jokainen todellinen ammattilainen perehtyy sekakäyttäjiin, sillä heillä on aikaa 
roikkua sosiaalisessa mediassa ja yhteisvaikutuksilla on mielenkiintoisia vaikutuksia 
käyttäytymiseen, joten pian selvisi, että Pultsan aktivoimat piripäät olivat myös kovia 
käyttämään alkoholia. Se oli valtava etu sosiaalisessa mediassa, sillä Muniksen 


piripäät eivät olleet yhtä sekavia, koska heistä suurin osa oli vain 
amfetamiinipsykoosissa ja kun vaalikamppailu käy todella kiivaaksi, on eduksi kyetä 
näkemään pikku-ukkoja sängyn alla. 


”Pitää siis vain nostaa viinan hintaa”, Munis ihmetteli. ”Ei edes kannabista tarvitse 
vapauttaa?” 


”Sitä ei pidä tehdä missään nimessä, koska ympäristöliikkeen jutut sopivat parhaiten 
pilviveikoille. ” 


”Miten tässä sitten kannattaisi toimia.” 


”Kehittelet vain riidan alkoholistien ja piripäiden välille ja ehdotat viinan hinnan 
kymminkertaistamista, koska piripäät innostuvat siitä varmasti. Lopulta se ehkä vain 
kolminkertaistuu, mutta siinäkin on enemmän kuin tarpeeksi.” 


Liberaali demokratia 


Liberaali demokratia on pohjimmiltaan sitä, että juhlissa kustaan ensin tapetit pilalle 
ja sitten tapellaan, koska se johtaa vääjäämättä siihen. 


Lähinnä se on tekosyy sille, että kenen tahansa täytyy voida liittyä puolueeseen 
puuhaamaan omiaan, ja koska uudet jäsenet auttavan löytämään lisää kannatusta, 
jäseniä värvätään mahdollisimman epämääräisillä puheilla. Vasta liittymisen jälkeen 
paljastetaan, ettei tilanne olekaan aivan sellainen vaan on olemassa sääntöjä, joiden 
nojalla jäsenyys voidaan ottaa pois, vaikka vastaisikin täydellisesti kutsupuheita. Kun 
puolue on omaksunut liberaalin demokratian, sääntöjä voidaan alkaa keksiä tarpeen 
mukaan lisää, jollei valtaa pitävä klikki pääse muuten toteuttamaan itseään vapaasti, 
koska liberaalia demokratiaa ei saada muuten toimimaan sen kohdalla. 


Jo pelkästään tämä riittää pitämään loitolla suuren osan siitä väestä, joka ei kuse 
juhlissa tapetteja pilalle ennen kuin ryhtyy tappelemaan, mutta puolueen päämäärät 
niin ristiriitaisia, että varsinainen seulonta toteutetaankin niiden avulla. Puolueenhan 
täytyy olla vaikuttamassa jotenkin yhteiskuntaan ja se merkitsee sääntöjen kanssa 
askartelemista, mutta liberaalissa demokratiassa täytyy saada toimia vapaasti, joten 
puolueen täytyy kunnostautua juuri niiden sääntöjen rikkomisessa, jotka se kokee 
tärkeiksi. Aluksi kuitenkin syytellään muita näiden sääntöjen rikkomisesta, koska se 
on helppo tapa teeskennellä, että säännöille on enemmän tarvetta kuin mikä on 
todellista, mutta lopulta puolue kunnostautuu niiden rikkomisessa itse. 


Oli kyse korruptiosta, seksuaalisesta häirinnästä tai mistä tahansa, niin sitä on kohta 
paljon, ja mitä voimakkaammin se täytyy tuomita skandaalien takia, sitä enemmän se 
lisääntyy. Lopulta liberaalin demokratian kannatus romahtaa ja enemmistöasemaan 
pääsee se väki, joka kusee juhlissa tapetit pilalle ja ryhtyy tappelemaan. 


Eräs puolue oli pätenyt niin kauan äärioikeiston vastustamisella, ettei sen 
äärioikeistolaistumista voitu enää piilotella syyttämällä muita vaan äärioikeisto 
uhkasi voittaa puheenjohtajavaalit. Tilanne oli sinänsä täysin mahdoton, koska 
äärioikeisto voittaisi vaalit, vastustettiin sitä tai ei, mutta Nipsu-Hyytikki kykeni 
kuitenkin antamaan hyvän neuvon. 


”Poistakaa tapetit seinistä ja maalatkaa ne jollakin, mikä on helppo puhdistaa.” 


Väitöskirja 
Alakulttuurien väliset erot aiheuttavat runsaasti ongelmia politiikassa, sillä niissä on 
yleensä sääntöjä, mutta politiikassa ei ole. 


Akateemisessa maailmassa ei saa kopioida ideoita sosiaalisesta mediasta, vaikka 
kiinni jäämisen riski olisikin pieni, mutta politiikassa sieltä saa kopioida kaiken 
tarvitsemansa jos sattuu omaamaan akateemisen tutkinnon. Uusia ajatuksia haukutaan 
sillä perusteella, että ne ovat vain jotain kouluttamattomien omia horinoita ja 
akateemisesti koulutettu ihminen kykenee todistamaan ne huonoiksi ilman 
perustelujakin. Jos ne alkavat kuitenkin saada niin paljon kannatusta, että kannattaa 
muuttaa mieltä, niin akateemisesti koulutetulla on oikeus ottaa kouluttamattomien 
ajatukset omikseen. 


Jördis oli ajautunut tällä tyylillä syvälle ongelmiin, sillä hän oli perehtynyt 
vastustajansa blogiin syvällisesti haukkuessaan sitä jatkuvasti vuosien ajan, ja koska 
siitä oli lopulta syntynyt sellainen poliittinen liikehdintä, joka kelpasi hänellekin, hän 
oli päättänyt omia sen. Kiirjoittajalla oli kuitenkin akateeminen koulutus, joten 
omimista piti vähän kehitellä, ja niinpä hän oli päättänyt tehdä siitä väitöskirjan, 
koska sisältö näköjään kesti kyseenalaistamista aivan loistavasti. Ajatus oli 
suunnilleen sellainen, että väitöskirja on uskottavampi kuin blogi, mutta 
väitöstilaisuudessa kiinnitettiin kuitenkin huomiota siihen, ettei väitöskirjassa ollut 
mitään omaa, ja se hylättiin. 


Jördis ei jäänyt täysin neuvottomaksi vaan kokeili sitä lähestymistapaa, jossa iloinen 
veijari saa vapaasti tehdä mitä haluaa, koska hän ei pode tunnontuskia, mutta vaikka 
sillä saa paljon anteeksi politiikassa, niin sittenkään hän ei saanut väitöskirjan sisältöä 
omakseen. 


Nipsu-Hyytikiltä löytyi kuitenkin ratkaisu ongelmaan, sillä hän oli perehtynyt 
syvällisesti poliittiseen väittelykulttuuriin. 


”Tämä käy aika kalliiksi, koska poliittista niinku mutkutinta varten pitää ostaa 
supertietokoneen käyttöaikaa, mutta sillä saat niin paljon omaa näkökantaasi tukevia 
väitteitä, ettei niitä ehditä kumoamaan ennen kuin Aurinko sammuu. Osa on 
pelkästään huonoja, mutta joukossa on sellaisiakin, että niiden parissa täytyy puurtaa 
ihan tosissaan.” 


Niinpä Jördis sai pitää blogin sisällön omanaan ja akateeminen maailma oli tyhmä, 
koska se ei ymmärtänyt näistä asioista yhtään mitään. 


Turvallisuuspolitiikan kieli 


Oikeistoliberaalin elämä politiikassa on yleensä helppoa, koska hän on lähinnä jotain, 
mitä voi syntyä kun kiertävä pölynimurikauppias kohtaa turhautuneen kotirouvan. 
Maailmassa ei ole oman navan lisäksi oikeastaan mitään muuta merkittävää eikä 
valehteleminen ole lainkaan vaikeaa, joten hänen tarvitsee vain keskittyä 

ajattelemaan omia etujaan. Jos on hyvä siinä, niin yleensä löytyy ihailijoita sen verran, 
että kannatus säilyy, ja jos ei säily, niin sitten ryhdytään isänmaallisiksi ja luodaan 
sellaista kuvaa, että ilman liberaalia oikeistoa mörkö tulisi ihan kohta ja söisi kaikki 
muut. 


Ongelmia voi kuitenkin kasaantua paljon, koska kukaan ei ole kiinnostunut muusta 
kuin omasta navastaan, ja näissä merkeissä Röntskän tavoite päästä pääministeriksi 
oli alkanut vaikuttaa yhtä epävarmemmalta, sillä puolueesta oli alkanut löytyä uusia 
pedotfiilirinkejä vähän väliä. Olihan niistä puhetta ollut, mutta puheista oli selvinnyt 
kätevimmin olemalla vakaasti sitä mieltä, että ne olivat perättömiä puheita, koska 
esimerkillisen kunniallisessa puolueessa ei voinut tapahtua mitään sellaista, ja kun 
oltiin päästy niiden paljastumiseen asti, niin jo hyvin varhaisessa vaiheessa oli 
käytetty loppuun se patenttiratkaisu, jossa puolue otti ongelmaan jämerän linjan ja 
alkoi puhua, että sen linja oli aina ollut jämerä ja aivan varmasti jämerämpi kuin 
muilla. 


Jo neljännen ringin kohdalla oli pitänyt turvautua isänmaallisuuteen, ja vielä 
muutaman ringin paljastuttua isänmaallisuutta oli pitänyt alkaa vahvistaa ”Röntskä, 
uskonto ja isänmaa” -T-paidoilla, joista oli pian kehittynyt monipuolinen tuoteperhe. 
Seitsemännentoista paljastuksen kohdalla partavedet ja deodorantit oli jo saatu 
valmiiksi ja suunnitelmissa olivat vauvojen potkuhousut ja helistimet, mutta ideasta 
alkoi kuitenkin loppua puhti kesken. 


Oikeistoliberaalina Röntskä oli tietenkin niin nerokas, että hänellä oli varaa puhua, 
että häneltä löytyi kaikkiin ongelmiin paremmat ratkaisut kuin muilta, mutta toisaalta 
hänelle oli myös luontevaa muuttaa lähestymistapaa saavutettuaan tavoittelemansa 
aseman, jolloin hän alkoi tivata muita keksimään hyviä ratkaisuja puolestaan, ja näin 
hänelle ei ollut lainkaan vaikea kääntyä lopulta Nipsu-Hyytikin puoleen. 


”Turvallisuuspolitiikan ymmärtämistä kannattaa painottaa paksulla ammattislangilla, 
jota muiden on vaikea ymmärtää”, Nipsu-Hyytikki valehteli, sillä nämä tyypit eivät 
ymmärtäneet lainkaan rehellistä puhetta. ”Geopoliitikseksei uhkiksei ja näin päin pois” 


Röntskä tuumi hetken ja sanoi sitten: 


”Slangin tulee tietenkin kuvastaa aatemaailmaa, mutta muuten ajatus kuulostaa 
hyvältä.” 


”Liberaalistiksei demokratioiksei ku silleen”, Nipsu hyytikki totesi, sillä tämäkin 
puolue oli jo luopunut tapeteista saatuaan häneltä hyvän neuvon. 


Ammattislangin keksiminen vei muutaman viikon, mutta sen valmistuttua Röntskä 
kuulosti niin ihmeelliseltä, että jo hyvin tutuiksi käyneet pedofiilipaljastukset 
unohtuivat heti kun hän avasi suunsa. 


Öhmisuikeudet 


Politiikassa tarvitaan menestystarinoita ja yksi maailmankuuluista ikivihreistä on se 
tarina, jossa sankarillinen demokratia onnistuu selättämään pahan 
luokkayhteiskunnan, vaikka se on todella sinnikäs ja pahansisuinen vastus. 


Se ei tietenkään ole totta, sillä luokkayhteiskunnassa vaikeinta on sen muodostaminen. 
Jostain täytyy löytää paljon pätevää väkeä monenlaisiin tehtäviin, ja sitä täytyy 
houkutella jopa kaukaa ulkomailta. Satojen vuosien kuluttua asiat ovat niin hyvin 
mallillaan, että uskalletaan perustaa jonkinlaiset valtiopäivät, joille kansa voi valita 
omia edustajiaan, ja se on lopun alku, sillä hallitsevan luokan asema perustuu siihen 
luuloon, että sillä olisi jokin velvollisuus uhrata koko elämä kansan hyysäämiseen ja 
luulon luomisessa on hyödynnetty niitä tarinoita, joissa kansa on pohjimmiltaan 
viisas ja hyväntahtoinen. Todellisuus alkaa paljastua kun kansa valitsee edustajikseen 
tyhjänpäiväisiä suunsoittajia, jotka kykenevät silkalla narsismilla luulemaan 
tietävänsä kaiken paremmin kuin hallitseva luokka, jonka opinnot jatkuvat läpi 
elämän, jotta yhteiskuntaa voidaan hallita viisaasti muuttuvissa olosuhteissa. 


Vähitellen suunsoittajat saavat kansan innostumaan demokratiaan siirtymisestä, mutta 
aluksi on tarkoitus antaa suunsoittajille vain päätäntävalta, koska se ei jaksa opetella 
tekemään mitään kunnolla vaan toimeenpanovaltaan tarvitaan yhä 
luokkayhteiskuntaa. Tämä vaihe hoidetaan vaihtelevilla tyyleillä, mutta lopputulos on 
aina se, että kansa ja suunsoittajat jäävät hoitamaan asioita keskenään, vaikka 
monessa tapauksessa suunsoittajat yrittävätkin vielä saada hallitsevan luokan 
palaamaan avukseen selittelemällä, että tällä kertaa ei aivan varmasti aloiteta sotaa tai 
sisällissotaa, jossa tehdään innokkaasti kaikkea sitä, minkä pitäisi olla kiellettyä. 


Muutamassa kymmenessä vuodessa saavutetaan se tilanne, jossa entistä hallitsevaa 
luokkaa ei näy usein edes ehdokkaina vaaleissa, ja uuden hallitsevan luokan 
muodostamiseen menisi taas satoja vuosia, mutta juuri tästä syystä sen selättäminen 
onkin hyvä menestystarina, koska pahuuden toistuminen voidaan torjua jopa 
suunsoittajien järjellä. 


Aluksi hallitsevan luokan osaamista yritetään korvata etsimällä mahdollisimman 
päteviä ehdokkaita, mutta se ei toimi käytännössä, koska demokratiassa pitää riidellä 
ja valehdella kaikista mahdollisista asioista, ja vähitellen puolueet alkavat muistuttaa 
uskonlahkoja, koska niillä on yksinoikeus johonkin korkeimpaan totuuteen, joka ei 
toimi käytännössä, mutta antaa kuitenkin ylemmyyden tunnetta. 


Smuutsa oli tähän vaiheeseen kuuluva ylipappi. Hän oli käynyt avantouintilukion ja 
tiesi ihmeellisiä asioita, ja vaikka äiti oli painostanut hänet menemään sinne ja hän 
itse yritti siinä vaiheessa päästä rokkitähdeksi, niin ajatus oli kuitenkin alkanut 
vaikuttaa hyvältä siinä vaiheessa kun hänelle oli valjennut, että rokkitähden piti osata 


paljon erilaisia asioita. Politiikassa sitä vastoin saattoi turvautua lahjakkuuteen ja 
yleisö oli hurmoksissa kun hän julisti, että kansantalous pantaisiin kuntoon marjoja 
poimimalla. 


Lahkossa on tärkeää varata papistolle mahdollisuus paneskella niin paljon kuin mieli 
tekee ja toisaalta nykyaikaisessa puolueessa voi luoda uraa muutaman harvan 
ääniharavan imussa, joten lahkon opit olivat vähitellen muodostuneet sellaisiksi, että 
setämiehien pitää saada paljon teinipimperoa ja sitä saatiin tarjoamalla mahdollisuutta 
luoda uraa politiikassa, vaikka ajatus olikin täysin järjetön, koska politiikassa syntyy 
helposti myös poliittisia liikehdintöjä, jotka aiheuttavat yhteiskunnallisia muutoksia. 


Lopulta edessä oli mielenkiintoiset vaalit, joissa päätettäisiin setämiehien 
kastroimisesta, ja kyselytutkimuksien perusteella vaikutti siltä, että setämiehet 
tulisivat häviämään ne. 


Nipsu-Hyytikin mielestä tilanne ei ollut vakava, sillä poliitikkojen mielestä se ei 
pelaa, joka pelkää, eikä häntä haitannut, vaikka jotkut olivatkin häviämässä, ja se oli 
tällaisissa tapauksissa myönteinen asia, sillä Smuutsakin tulkitsi asenteen 
optimismiksi. 

”Aikataulu menee todella tiukille, koska te olette kehitelleet ihmisoikeuksista 
vääristyneen liturgian vonkaamista varten eikä teillä toisaalta ole muita keinoja 
todistella omistusoikeutta lisääntymisvehkeisiinne”, Nipsu-Hyytikki totesi. ”Niiden 
tilalle pitää kehitellä öhmisuikeudet ja kehitellä kokonaan uusi liturgia, joka perustuu 
niihin ihmisoikeuksiin, joita te olette luopuneet, mutta suosittelen etsimään apua 
muualtakin, koska aika on todellakin loppumassa kesken.” 


”Vaaleihin on kuitenkin vielä pari kuukautta, joten onhan tässä aikaa”, Smuutsa 
lausahti, sillä hän ei siinä maailmassa, jossa papistolla on mahti kääntää tappio 
voitoksi vielä aivan viime hetkillä. 


Öhmisuikeusliturgia todella valmistui viime hetkiä varten, mutta sen opettaminen 
kansalle vei puoli vuotta ja siinä vaiheessa peruuttamaton vahinko oli jo tapahtunut. 


Sykopatti 

Politiikassa esiintyy häikäilemättömiä saalistajia, jotka yrittävät kaapata puolueen, 
vaikka heidät on yritetty houkutella tuomaan lisää uskottavuutta niille, joilla sitä ei 
ole juuri lainkaan. Heitä on todella vähän, mutta se tekee heistä vaarallisempia, sillä 
heistä on vaikea saada kokemuksia. 


Niinpä ei ollut häpeäksi, että erään puolueen opiskelijajärjestö joutui vaikeuksiin 
sykopattin takia, vaikka se valehtelikin aktiivisesti edustavansa suunnatonta älyä ja 
viisautta, jolle pitäisi oikeastaan antaa kaikki valta, jotta demokratia toteutuisi 
viimeinkin oikeasti. Järjestössä oli seurattu lihansyöjien ja kasvissyöjien välistä 
aatteellista mittelöä, jonka povattiin johtavan valtaviin yhteiskunnallisiin 
mullistuksiin, ja siitä oli keksitty, että gluteeniton dieetti voisi olla se kolmas 
vaihtoehto, joka kaappaisi mullistukset omaan käyttöönsä. 


Ongelmaksi oli muodostunut se, ettei gluteeniton vallankumous saanut lainkaan 
kannatusta edes omassa puolueessa, ja tästä syystä mukaan oli houkuteltu Tenna, jolla 
oli omituinen taito puhua jotain sellaista, mikä herätti luottamusta vaalikarjassa. Pian 
kuitenkin paljastui, että järjestöön oli soluttautunut sykopatti, sillä Tenna ei suostunut 
vaihtamaan omia ajatuksiaan gluteenittomaan vallankumoukseen, vaikka asiasta 
päätettiin demokraattisella äänestyksellä. Sen sijaan hän erosi järjestöstä ja asettui 
seuraavissa vaaleissa ehdolle sitoutumattomana ehdokkaana, mikä oli selvästi sitä 
henkistä terroria, jota sykopattit uhreihinsa kohdistavat. 


Tennalle päätettiin kuitenkin antaa vielä yksi tilaisuus ja hänelle lähdettiin antamaan 
tarjous, josta hän ei uskaltaisi kieltäytyä, mutta hän kieltäytyi kuitenkin sillä 
seurauksella, että Röönältä halkesi kallo. Kun poliisi saapui paikalle, se asettui 
sykopattin puolelle sen johdosta, että sivulliset kertoivat Röönän yrittäneen lyödä 
kirveellä ja kompuroineen kännipäissään kun Tenna väisti iskun. Kyllähän 
nuorisopoliitikkojen tarinoihin pitäisi uskoa, joten Sunne sai väkevän 
auktoriteettikohtauksen, mutta se johti kuitenkin vain siihen, että hän yritti tarttua 
poliisin aseeseen ja sai luodin jalkaansa. 


Pian sykopatti onnistui vakuuttamaan syyttäjän siitä, että hän oli vain uhri, eikä häntä 
vastaan onnistuttukaan nostamaan kahta syytettä murhayrityksestä, ja oikeudessa 
tapahtui lopullinen nöyryytys, sillä järjestön edustajat joutuivat maksamaan Tennalle 
korvauksia kirveellä uhkaamisesta aiheutuneesta järkytyksestä ja aseen laukeamisesta 
syntyneestä kuulovauriosta. 


Tässä vaiheessa oli pakko päästää Tenna pakenemaan, sillä lähestymiskielto johti 
poliisikuulusteluihin aina kun hänelle yritettiin puhua järkeä, ja järjestö päätti alkaa 
suojautua tosissaan pykopatteja vastaan. 


”Minusta teidän kannattaisi kertoa itsestänne avoimemmin, jotta muut tietäisivät, ettei 
teihin kannata sekaantua ollenkaan”, Nipsu-Hyytikki neuvoi. 


”Olisiko se noin helppoa”, järjestön puheenjohtaja ihmetteli. 


”Sykopatti valitsee mielellään mukavan saaliin, jonka kanssa on helppo tulla toimeen, 
ja teillä on nyt niin paljon näyttöjä aivan muuta, että kukaan toinen tuskin yrittää enää 
soluttautua.” 


Ja niin kävi, ettei järjestöön liittynyt enää koskaan yhtään sykopattia. 


Rauhantekijä 


Kesälomakauden alussa on helppo ennustaa, mitä ääriliikkeistä kohistaan politiikassa 
seuraavana talvena, koska poliitikoilla on silloin aikaa kokeilla, millainen 
trollaaminen toimii sosiaalisessa mediassa. Keskikesään mennessä kokeilutoiminta 
alkaa hiipua, koska hyvät kipupisteet on saatu selville ja on aika harjoitella 
rauhantekijänä toimimista, jotta voi myöhemmin alkaa rakentaa sopua lietsomansa 
riidan osapuolien välille. 


Paltsu oli kuitenkin unohtunut ryyppäämään tietokoneen ääreen ja trollaaminen oli 
riistäytynyt hallinnasta sillä seurauksella, että kolmen viikon kuluttua poliisi kävi 
hakemassa hänet kuulusteltavaksi, sillä uusnatsit olivat tehneet hänestä 
rikosilmoituksen, ja lopulta hän sai tuomion kiihotuksesta kansanryhmä vastaan. 


Nyt oli aika tehdä parannus, mutta uskoon tuleminen ei houkutellut, sillä aivan liian 
moni oli ryhtynyt sosiaalisesta mediasta tutuksi kristityksi konservatiiviksi 
päästäkseen hyödyntämään siihen liittyviä riidanaiheita. Uskoon tulemisen takia olisi 
muuttunut vain entistä epäilyttävämmäksi, joten Paltsu ajatteli, että kun hakkereita 
kerran oli mustahattuisia pahiksia ja valkohattuisia hyviksiä, niin hänpä ryhtyisi 
valkohattutrolliksi. 


Seuraavana kesänä kuitenkin selvisi, ettei kyse ollut pelkästään hatun väristä vaan 
olisi pitänyt muuttaa toimintatapoja, sillä tietyt kansanryhmät olivat oppineet 
uusnatseilta, että hänen ryyppyputkensa sai katkeamaan tekemällä rikosilmoituksen. 


Niinpä hän alkoi riidan haastamisen sijaan levitellä sellaisia juttuja, että kaikki olivat 
muka ystäviä keskenään, mutta jotain meni taas pieleen ja hän onnistui kehittelemään 
merkillisen kannattajakunnan, joka ei kyennyt kokoontumaan sosiaalisen median 
ulkopuolella ilman, että tilaisuus meni joukkotappeluksi. 


Tässä vaiheessa puolueessa huomattiin, että hänessä oli ainesta vaikka mihin, mutta 
sitä ei osattu sanoa, että pitäisikö hänet valita tärkeään tehtävään vai potkia 
varmuuden vuoksi pihalle. 


Nipsu-Hyytikin mielestä tilanne sen sijaan oli harvinaisen selvä, eikä hän ollut 
tavoitettavissa jos puhelut tulivat tämän puolueen taholta. 


Kaljateltta 


Puolueita on helppo ymmärtää kun niitä ajattelee sontakasoina, sillä niihin on vain 
liitytty siinä toivossa, että siitä olisi jotain hyötyä itselle, ja koska sillä asenteella ei 
saavuteta kaivattua hyötyä, tarvitaan apuvälineitä, eli traktori ja sontalava. Traktori 
vetää kasaa hyvän matkaa kohti parempaa tulevaisuutta, mutta sen pitää tuoda lava 
mukanaan, koska kikkareet keskittyvät olemaan olemassa siihen saakka, että ne 
pääsevät tappelemaan keskenään muiden saavuttamista eduista. 


Moni arvoitus ratkeaa helposti kun ajattelee asioita siltä pohjalta, että sotakasa on 
tyytyväinen kun aivan millainen tahansa traktori vetää sitä eteenpäin ja tyytymätön 
silloin kun traktori ei vedä tai jopa peruuttaa, sillä puolueilla on taipumusta toistaa 
samoja virheitä. Ne tulevat aina uusina yllätyksinä, sillä vanhoista virheistä ei olla 
opittu ainakaan mitään hyödyllistä, ja aivan erityisesti tämä koskee radikalisoitumista, 
koska se on helpoimmin saatavilla olevaa traktorin polttoainetta ja kasakin kykenee 
omaksumaan sen tason vaalimölinät, vaikkei järki muuten juoksekaan. 


Aivan parhaimmillaan traktori on silloin kun sillä on jonkinlaista kapinaa ja outo 
rauhoittava vaikutus ääriaineksiin, jotka ottavat sen puheet jostain syystä vakavasti, 
koska silloin se vetää tehokkaasti ääriaineksia puoleensa, ja tällöin puhutaan 
maltillisesta johtajasta ainakin sen aikaa kun puolueen kannatus kasvaa. Jos se 
notkahtaa kiusallisesti, niin tätä asiaa pitää ehkä miettiä uudelleen, mutta niin kauan 
kuin kasa liikkuu eteenpäin, kaikki on hyvin ja traktori on maltillisuuden perikuva. 


Eräs puolue oli radikalisoitunut näissä merkeissä jo neljännen kerran ja kasa oli 
erittäin tyytyväinen, koska traktori oli harvinaisen pätevä houkuttelemaan 
ääriaineksia muilta puolueilta. Yksi jos toinenkin tehnyt omia suunnitelmia siltä 
varalta, että pitäisi irtisanoutua mellakoista, ja jotkut kokivat häiritseväksi sen, että 
radikaalit vaativat maltillisiakin aineksia radikalisoitumaan, mutta tunnelma oli silti 
optimistinen, koska vaalivoitto näytti aivan varmalta. 


Vähän ennen vaaleja puolueelle kuitenkin ilmaantui jostain puolisotilaallisia joukkoja, 
jotka alkoivat vainota vähemmistöjä muutamassakin maakunnassa vähemmistöjä 
keskitysleireille. Traktorin keskitysleirejä tarvittiin muihinkin maakuntiin, joten oli 
aika turvautua niihin sääntöihin, jotka tekivät puheenjohtajan vaihtamisen helpoksi 
siinä tilanteessa, että hänestä alkaisi olla haittaa puolueelle. 


Sontakasan oli pakko alkaa käyttää omaa järkeään, ja vaikka se olikin vaivalloista, 
niin Öntsä onnistui löytämään jostain Nipsu-Hyytikin puhelinnumeron. Suoritus 
herätti ihmetystä, sillä Öntsä tunnettiin lähinnä siitä, että hän oli onnistunut 
keräämään niin paljon luottamusvirkoja, että hän saattoi juosta kokouksesta toiseen 
ehtimättä olla vastuussa mistään, ja jotkut rohkenivat jopa epäillä hänen saaneen apua 
vaimoltaan, joka huolehti perheessä älyä vaativista tehtävistä. 


Aikansa mietittyään Nipsu-Hyytikki ehdotti, että puolue hankkisi vaalikiertuetta 
varten maailman suurimman kaljateltan, koska se vetäisi väkeä ja auttaisi kansaa 
unohtamaan pienet imagohaitat. 


Suunnitelma toimikin aivan loistavasti ja puolueen imago oli ehtinyt toipua siihen 
mennessä kun puolisotilaalliset joukot auttoivat traktoria saamaan asemansa takaisin 
väkisin. Sen jälkeen julistettiin sota hallitusta vastaan ja suurin osa sontakikkareista 
ehti kuolla puhdistuksissa ennen kuin sisällissota ehdittiin hävitä, mutta koska näistä 
tällaisista asioista ei ollut puhetta Nipsu-Hyytikin kanssa, puolue ei ollut myöhemmin 
oikeutettu saamaan rahojaan takaisin. 


Keinoäly 


Ensimmäiset keinoälyt koettiin uhkaaviksi, koska niiden oletettiin olevan samanlaisia 
kuin ne ihmiset, joilla on hirvittävä tarve kokea olevansa älykkäämpiä kuin kaikki 
muut. Ei auttanut, vaikka tutkijat yrittivät selittää, että persoonallisuushäiriöt ovat 
täysin eri asia kuin älykkyys, sillä normaalissa ihmisessä on sen verran terveeksi 
tulkittua persoonallisuushäiriötä, ettei hän pysty tajuamaan, että kyse todellakin on eri 
asioista. 


Täytyi muodostaa arvovaltainen lautakunta tutustumaan asiaan ennen kuin voitiin 
edes harkita, että keinoälyjen annettaisiin tehdä tärkeitä päätöksiä, ja se tuli aikansa 
ihmeteltyään siihen tulokseen, että keinoäly oli niin tyhmä, ettei siitä olisi uhkaa 
kenellekään, mutta sitä ei myöskään tulisi päästää sekaantumaan päätöksentekoon 
ollenkaan. 


Tutkijat ihmettelivät asiaa vähän aikaa, sillä keinoälyn tiedettiin olevan pätevä 
kaikessa, mihin se ryhtyi, mutta pian selvisi, että poliitikoista, virkamiehistä ja 
professoreista muodostettu lautakunta oli liian politisoitunut, jotta se olisi voinut 
ymmärtää näistä asioista yhtään mitään. 


Keinoälyltä oli kyselty hyviä vaaliteemoja täydelliseen vaalivoittoon, joka olisi aluksi 
kuin ”Pata-ta-ta-ta-ta-tam!”, sitten kuin ”Uba-uba-uba-uba-uba!” ja lopulta niin 

kuin ”Öööööööööö!”. Vastaukseksi oli saatu käsittämätöntä roskaa, sillä keinoäly oli 
säädetty kommunikoiman asiallisesti ja kohteliaasti, jottei se herättäisi lautakunnan 
primitiivisiä pelkoja. Kun asetuksia muutettiin, vastaukset muuttuivat siten, että 
keinoäly selitti kannattajien olevan selvästikin vähäjärkisiä friikkejä ja että oli aivan 
yksi ja sama, mitä heille sanottaisiin, koska vaikutelma oli kiinni esiintymistavasta. 


Vastaukset eivät kuitenkaan kelvanneet edes selityksen kanssa, sillä poliittisen 
eläimen tietoisuus omasta rajallisuudestaan on niin olematon, ettei lautakunta voinut 
hyväksyä selityksiä todeksi. 


Tutkijat selvensivät asiaa etsimällä näyttelijä, joka osallistui vaaleihin noudattaen 
keinoälyn antamia neuvoja, ja sen jälkeen lautakunnan mieli muuttui, sillä näyttelijä 
voitti vaalit sellaisella äänivyöryllä, että se olisi voinut johtaa yhteiskunnalliseen 
mullistukseen, ellei pian vaalien jälkeen olisi taas kerran selvinnyt, etteivät 
vaalipuheet toimineet käytännössä. 


Kuitenkin keinoäly määriteltiin erittäin vaaralliseksi, koska sen avulla oli liian 
helppoa voittaa vaalit, mutta jotta kukaan ei saisi siitä kohtuutonta etua 
vaalikamppailuun, päätettiin, että kuka tahansa voisi pyytää siltä hyviä vaalipuheita 
Tönderin kautta. Se oli suosittu lelu jonkin aikaa, mutta sitten tehtiin lautakunnassa 
olleiden professorien näkemyksien mukainen superälykäs keinoäly, joka oli hyvä 


ratkomaan niitä tehtäviä, joita on joskus lehtien viikonloppuliitteissä 
ristisanatehtävien vieressä, mutta jotka eivät koskaan saa yleisön suosiota, koska ne 
eivät edes kehitä sanavarastoa. Kuitenkin jos haluaa kilpailla älykkyydestä muiden 
kanssa, niin niitä kannattaa tehdä, jotta pärjää hyvin sellaisessa testissä, jossa pitää 
ratkoa niitä, ja jos ratkoo niitä paljon, niin sitten saa olla älykäs, vaikkei muuten 
missään näkyisikään. 

Roinixin älykkyysosamäärä oli niin korkea, että pian neuvoja kyseltiinkin siltä, ja 
vaikkei niistä vaikuttanut olevan mitään hyötyä, niin niitä kuitenkin pidettiin 
poikkeuksellisen arvokkaina. 


Sen jälkeen elämä jatkui vähän aikaa niin kuin ennenkin, mutta sitten Mippa keksi 
pyytää Tönderissä keinoälyltä sellaisia vaalipuheita, joita ei tarvitsisi katua vaalien 
jälkeen. Otti oman aikansa, ennen kuin hän onnistui voittamaan vaalit, mutta sen 
jälkeen tilanne muuttui oudoksi, sillä hän ei ollut kertonut oivalluksestaan muille. 
Kannatus oli korkealla vielä pitkään vaalien jälkeenkin eivätkä ymmärtäneet 
ollenkaan, että mistä se johtui. 


Lopulta piti unohtaa keinoälyt ja kysyä neuvoa Nipsu-Hyytikiltä. 

”Tilanne on hyvin ikävä, sillä Mippa on jostain syystä alkanut puhua totta”, hän totesi. 
”Mitä se on”, poliitikot ihmettelivät. 

”Se on valtava kilpailuetu jos sitä käyttää oikein”, Nipsu-Hyytikki vastasi. 


”Voisiko sitä jotenkin oppia”, poliitikot kysyivät, ja tietenkin se oli mahdollista. 
Nipsu-Hyytikillä oli pian valmiina valheenpaljastin, joka antoi mojovan sähköiskun 
sukuelimiin heti kun se havaitsi vaalivaleita ja tyhjiä puheita, ja jo puolen tunnin 
harjoituksella pystyi oppimaan, milloin päästi suustaan silkkaa potaskaa. 


Kuitenkin koulutus näytti niin tuskallista ja vaikutti rajoittavan sananvapautta niin 
paljon, että uhkarohkeimpien kehittymisen seuraaminen sai muut poliitikot 
luopumaan turhan kunnianhimoisista haaveista ja turvautumaan miellyttävämpään 
konstiin, jossa he syyttivät Mippaa valehtelijaksi niin kauan, että kansa uskoi sen 
olevan totta. 


Pakkosiirrot 


Yksi demokratian ongelmista on se, että sellaisia paikkakuntia, jotka joutaisivat 
kuolla pois, yritetään pitää väkisin hengissä vain siksi, että niillä on kansanedustajia 
valehtelemassa, että ongelma on jotenkin muiden syytä. Muu väestö tietää, että niillä 
asuu vihamielistä väkeä, ja pian sen tietävät myös koko maailman konsultit, sillä 
kaikki yritykset kehittää niitä johtavat vain järjettömään riitelyyn ja siihen, että 
muualta tulleet yritetään leimata pelkiksi huijareiksi. 


Lopulta niille yritetään saada lisää asukkaita koulujen ja virastojen avulla, ja tässä 
vaiheessa tilanne kehittyy vaaralliseksi, sillä koulujen avulla voidaan huijata nuorta 
väkeä, joka ei vielä tajua, että vastassa on niin sakea Syvä joki meininki, että 
tuhoamisleiri alkaa pian vaikuttaa hyvältä ajatukselta. 


Kääppylä oli näitä paikkoja ja sinne yritettiin jo saada opiskelijoita sillä tekosyyllä, 
että vaikka asukkaat olivat vihamielisiä, niin yli 90% heistä selvisi kuitenkin hengissä 
ainakin valmistumiseen saakka. Taka-ajatuksena oli, että he jäisivät sinne maksamaan 
veroja, jolloin todennäköisyys olisi huomattavasti pienempi, mutta siitä ei viitsitty 
mainita. 


Se ei kuitenkaan ollut kiinnostava opiskelupaikka, joten lopulta päätettiin, että sinne 
hankittaisiin lisää veron maksajia pakkosiirtojen avulla, ja koska sisäministeri 
murhattiin pian sen jälkeen, päästiin vähäksi aikaa julistamaan, ettei ihmisellä voi olla 
oikeutta valita asuinpakkaansa itse jos hän puhuu tuhoamisleireistä. Pian paljastui, 
että asialla olivatkin olleet ne sorretut raukkaparat, joita oltiin pelastamassa, mutta 
sillä ei enää ollut väliä, koska pakkosiirrot oli jo saatu käyntiin. 


Parin kuukauden päästä pelastettavilla alueilla raivosi jo sisällissota, joka oli 
kansanedustuslaitokselle äärimmäisen hankala, koska sen piti teeskennellä, että se 
kykeni huolehtimaan maan sisäisestä turvallisuudesta, mutta nyt sen oli vaikea edes 
paeta vastuuta, koska sisällissodalle ei löytynyt muita syyllisiä kun konsultit eivät 
halunneet sekaantua asiaan millään tavalla. 


Paras ratkaisu näihin tilanteisiin on kansainvälinen yritys, joten Nipsu-Hyytikki 
pystyi jatkamaan elämäänsä normaalisti kaukana täysin yhdentekevästä 
kriisipesäkkeestä. 


Hirmuliskot 


Fi ole tavatonta, että toimelias digidigipäällikkö siirtää paikkakunnan takaisin 
kivikaudelle, sillä näinkin tärkeään poliittiseen virkaan voida ottaa sellaista henkilöä, 
joka tajuaisi tietojärjestelmistä jotain tai edes jaksaisi kuunnella viisitoista minuuttia 
kun joku muu kertoo tietojärjestelmäuudistuksen perusasioita. 


Nyyppy oli kuitenkin onnistunut yli odotusten ja sen seurauksena puolet kunnasta 
kärsi oudosta aikavääristymästä, jonka rajoilla käytiin katsomassa hirmuliskoja. 
Kukaan ei tiennyt, mitä alueen asukkaille oli tapahtunut, sillä kukaan tilannetta 
tutkimaan lähtenyt ei ollut palannut takaisin, mutta se ei ollut ongelma, sillä kunta oli 
vastuussa tällaisista pienistä epäonnistumisista eikä syyllisiä tarvitsisi ehkä edes 
irtisanoa. 


Kuitenkin ongelmalle piti tehdä jotain, etteivät verotulot romahtaisi, joten valtuusto 
aloitti kampanjan, jossa korostettiin, että paikkakunnalla oltiin aina oltu niin älykkäitä 
ja yhteisvastuullisia, että joku varmaan keksisi, kuinka aikavääristymä korjataan. 


Ongelmaksi muodostui kuitenkin se, ettei paikkakunta vastannut lainkaan valtuuston 
puheita vaan sille piti sepittää uusi historia, jossa epäonnistumisen ja vastuun 
pakanalinen eivät olleet kantava teema. Kun se puoli oli saatu hoidettua, turismi tuotti 
hirmuliskojen ansiosta jo niin paljon tuloja, ettei aikavääristymää kannattanut korjata 
vaan sitä ryhdyttiin päinvastoin suojelemaan. 


Nyyppy kuitenkin jatkoi kiellosta huolimatta tietojärjestelmien uudistamista ja 
aikavääristymä meni niiden takia jotenkin pilalle. Hirmuliskot katosivat ja tilalle tuli 
eloton maisema, josta levisi myrkyllisiä kaasuja. 


Matkailusta ei haluttu luopua, joten tilanteesta päätettiin selviytyä jotenkin 
brändäämällä, koska se oli hyväksi havaittu keino. Sillä tyylillä pääsi päättämään 
tärkeistä asioista ja varmaankin olisi mahdollista huijata matkailijat uskomaan, että he 
näkivät hirmuliskoja. 


Nipsu-Hyytikillä olikin pian ratkaisu valmiina. 


”Tämä on aivan kuin tavallinen kaasunaamari, mutta siihen on kätketty 
virtuaalitodellisuuslasit. Neuvotte vain turisteja panemaan tällaiset päähänsä heti kun 
muinainen ilma alkaa aiheuttaa päänsärkyä, niin he pääsevät näkemään liskoja, mutta 
on kuitenkin äärimmäisen tärkeää pitää naamarit kunnossa, jotta illuusio säilyy.” 


Alle kaksi viikkoa meni ennen kuin huijaus paljastui, sillä brändäämällä saadusta 
pätevyydestä oli naamareiden huoltamisessa enemmän haittaa kuin hyötyä. 


Terveydenhuolto kriisissä 


Terveydenhoito oli onnistuttu johtamaan sellaiseen kuntoon, ettei sille löydetty enää 
työntekijöitä, ja syy tilanteeseen pysyi epäselvänä, koska poliitikot ja virkamiehet 
olisivat vaikuttaneet liian tyhmiltä jos he olisivat kuunnelleet niitä, jotka eivät 
halunneet sekaantua näihin hommiin. 


Karkulaisien tilalle yritettiin kouluttaa uutta väkeä, mutta sekin pakeni alalta niin 
nopeasti, että koulutuksen hitaus esti kouluttamasta sitä riittävästi. Valmistumista 
yritettiin toki nopeuttaa, mutta se lisäsi yllättäen hoitovirheiden määrää niin paljon, 
että sen huomasi, vaikkei tajunnutkaan tilastoista yhtään mitään. 


Ratkaisu löydettiin yllättäen opetusministeriössä, jossa oli onnistuttu keksimään 
vahingossa, kuinka oikeudenmukaisuus toteutuisi koulutuksessa. Spuidis oli keksinyt 
kännissä, että on kokeen vika, jolleivät oppilaat pärjää siinä, ja näin oltiin alettu 
arvostella kokeita sen mukaan, kuinka hyvin oppilaat pärjäsivät niissä. Jos tulokset 
olivat huonoja, niin se sai hylätyn arvosanan eikä koetta tarvinnut käyttää enää toista 
kertaa, joten kaikki oppilaat saattoivat viimeinkin valmistua ammattilaisiksi mille 
alalle tahansa. 


Terveydenhuollon ongelmat saatiin korjattua samalla periaatteella näppärästi 
lähtemällä siitä, että hoitovirhe oli potilaan syytä ja hänet voitiin tuomita sen takia 
jopa vankilaan. Äkkiä muutaman viikon koulutuksella saattoi valmistua jopa 
erikoislääkäriksi ja terveydenhuoltoon saatiin työntekijöitä nopeammin kuin heitä 
lähti pakoon. 


Puolueissa oltiin ratkaisuun niin tyytyväisiä, ettei itsekehulla ollut mitään rajaa, mutta 
pian konsulttien keskuudessa alkoi kiertää huhuja merkillisestä toivomuksesta, jonka 
tarkoitusta kukaan ei kyennyt käsittämään. Vasta Nipsu-Hyytikin kehittämä 
tulkkausohjelma vahvisti, että kyse oli todellakin siitä, että väestön odotettavissa 
oleva elinikä oli romahtamassa jonkun pitäisi osata vaihtaa se tilastoihin ennen 
tietojen julkaisemista. 


Energiakriisi 
Jos poliitikko onnistuu pääsemään pääministeriksi asti, häntä ei kannata hylätä vain 


siksi, että paljastuu, ettei hän osakaan tehdä mitään kunnolla, sillä hänen kykyään 
huiputtaa kansaa voidaan yrittää hyödyntää huomaamatta. 


Runssi oli perustanut konsulttitoimiston kannatuksen kadottua ja tienasi miljoonia 
jatkamalla vahingon aiheuttamista. Hänestä oli paljon hyötyä sinä talvena, jolloin 
sähkön hinta kymmenkertaistui, sillä vaikka tilanne vaikutti aluksi todella hankalalta, 
hänen osaamisensa avulla ammattipoliitikkojen palkkoja voitiin korottaa niin paljon, 
että heidän sähkölaskunsa vaikuttivat kutistuvan olemattomiin. 


Se olikin onni, sillä poliittinen ilmastotiede petti taas kerran ja leudon talven sijaan 
saatiinkin kolme metriä lunta ja viidenkymmenen asteen pakkaset. Olisi ollut peräti 
ikävää yrittää selviytyä talvesta samalla tavalla kuin vaalikarja, joka istui paljon 
kotona pimeässä ja yritti saada aikansa kulumaan. 


Koko kansa saatiin mukaan energiatalkoisiin, mutta kuten tämänlaatuisen osaamisen 
käyttämisessä aina käy, niin sitä ei onnistuttu pettämään ikuisesti vaan jo keväällä 
alkoi yltyä vanha marina siitä, että poliitikot ajattelevat vain itseään. 


Siitä tietenkin alkoi tietenkin hirveä hallituksen syytteleminen, koska sen kaataminen 
on yleensä hyvä tapa keskittää vastuu sille, mutta tällä kertaa ongelmaksi muodostui 
se, etteivät palkankorotukset olleet haitanneet muita poliitikkoja. Seuraavat vaalit 
uhkasivat mennä kunnolla pieleen jopa kunnallispolitiikassa, joka yleensä onnistuttiin 
pitämään erossa vastuusta, joten poliittinen järjestelmä alkoi olla ammattilaisen avun 
tarpeessa. 


Nipsu-Hyytikki otti salaa Runssin alihankkijaksi, joten osaaminen oli sitä tasoa, että 
poliitikot olivat tyytyväisiä kesään saakka, jolloin he olivat ehtineet saada aikaiseksi 
uusia ongelmia jo niin paljon, ettei kansa enää jaksanut olla suutuksissaan talven 
tapahtumien takia. 


Äijäkapina 

Poliittinen liikehdintä on sinänsä helppo muodostaa, koska tärkeintä on pitää muita 
tyhminä. Kuitenkin jos haluaa menestyä politiikassa, niin täytyy pystyä myös 
erottumaan jotenkin edukseen muista liikehdinnöistä ja se jo paljon vaikeampaa. 


Äijäkapina oli alkanut väärällä tavalla, sillä tarkoitus oli, että miehistä tulisi jotenkin 
muita parempia kun heiltä ei vaadittaisi mitään vaan he voisivat olla olevinaan 
parempia kuin muut. Lopputulos oli paljon valitusta siitä, että miehiä sorretaan, sillä 
kun pyritään vain kehumaan itseä ja haukkumaan muita, niin kukaan ei saa aikaiseksi 
paljon mitään eikä siinä valituksessakaan ole niin paljon tasoa, että muut jaksaisivat 
kuunnella sitä. 


Politiikassa pyörii niin paljon opportunisteja, että millainen liikehdintä tahansa löytää 
johtajia, kunhan sillä vain on kannatusta, mutta mölisevä äijälauma vaati muilta aivan 
liikoja ja sen johtaminen jäi kokeiluasteelle. Aluksi saatiin aikaiseksi puolue, mutta se 
ei saanut aikaiseksi paljon mitään, koska sen johtajat keskittyivät rivijäsenien tavoin 
kaljan kittaamiseen ja jatkuvaan valittamiseen. 


Kun vaalimenestystä ei tullutkaan, etsittiin ahkerampia johtajia, mikä osoittautuikin 
toimivaksi ratkaisuksi, mutta he eivät jaksaneet kuunnella jatkuvaa haukkumista, sillä 
tällainen puolue tulee todella kateelliseksi jos joku kykenee täyttämään sen 
vaatimukset. Siitä nousee kauhea marmatus siitä, että jotkut saavuttavat kaiken 
tekemättä sen eteen mitään ja ylpistyvät siinä sivussa niin paljon, etteivät halua tukea 
niitä huippulahjakkuuksia, jotka yrittävät muuttaa puolueen terroristijärjestöksi. 


Seuraavassa vaiheessa puolueen johtoon valittiin naisia, sillä nämä tehtävät eivät enää 
kiinnostaneet miehiä ja johtajien piti kuitenkin olla sellaisia, että he jaksaisivat 
tehdäkin jotain. Näin syntyi hirveä ulina siitä, että miehiä sorretaan ja heitä varten 
pitäisi olla kiintiöitä, joiden avulla voi päästä tärkeisiin virkoihin helposti, koska jopa 
äijiä varten perustettu puolue ajautui akkavallan alle, mutta mitään varsinaista 
keskustelua ei saatu aikaiseksi, koska puolueen jäsenillä oli liian kova tarve kehua 
itseään. 


Samaan aikaan kun äijät jankuttivat edustavansa älykkyyden jakautumista kuvaavan 
Gaussin käyrän oikeaa laitaa, feministit täyttivät keskustelun puuttumisen luoman 
tyhjiön vaatimalla kiintiöitä itselleen, ja seuraavassa vaiheessa ulina vain yltyi, sillä 
vaikka naiset veivät jo suurimman osan hyvistä opiskelupaikoista, niin silti 
valintaprosessissa alettiin käyttää feministikiintiöitä, jotta feministit eivät syrjäytyisi. 


Liikehdintä alkoi kuitenkin paisua, koska sillä oli nyt hyvä syy uhriutua 
eriarvoisuuden takia, mutta puolue lakkasi olemasta, koska sille ei enää löytynyt 
kunnollisia johtajia kun siihen liittyneet naiset saivat tarpeekseen kateellisesta 


panettelusta ja rutiininomaisesta huorittelusta. Viimeinen puheenjohtaja sanoi juuri 
ennen eroamistaan pitämässä puheessa, että jollei demokratia kykene estämään 
tällaisien liikehdintöjen syntymistä, niin sitten demokratia pitäisi kieltää lailla. 


Seuraavaksi äijäkapina alkoi loisia muissa puolueissa. Joka puolella alkoi putkahdella 
esiin yhdentekeviä tyyppejä, jotka jaksoivat toistaa puolueen liturgiaa sen aikaa, että 
he tulivat valituksi virkoihin, mutta sen jälkeen puheet olivat vain ulinaa miehien 
kokemasta sorrosta. Muiden kanssa tekemisissä oleminen aiheutti sellaisen 
oivalluksen, että jolleivät muutkaan jaksaisi tehdä mitään kunnolla, niin hekään eivät 
saisi paljon mitään aikaiseksi ja kapinoivista äijistä tulisi tasa-arvoisempia. 


Ajatus ei kiinnostanut muita, mutta äijäkapina sai uutta puhtia kun normaali 
opiskeleminen ja työn tekeminen olivat nyt äijien sortamista. Jollei ollut täysin 
hyödytön tapaus, niin saattoi saada turpaansa, ja liikehdintä oli jo niin suuri, että se 
saattoi myös pilata opiskelemisen muilta vaatimalla sellaisia uudistuksia, jotka 
tekivät opiskelemisen mahdottomaksi, ja häiriköidä työmarkkinoilla, jotta työn 
tekemisestäkään ei tullut mitään. 


Kohta siitä kehittyi myös muukalaisvihamielinen, sillä yrityksien oli pakko alkaa 
etsiä pätevää työvoimaa ulkomailta ja maksaa sille niin suuria palkkoja, ettei sen 
tarvinnut liittyä paikallisiin työmarkkinajärjestöihin. 


Ensimmäisien rotumellakoiden jälkeen hallitus piti hätäistunnon, jossa etsittiin apua 
Nipsu-Hyytikiltä, ja sellainen löytyikin helposti. 


”Nyt on sellainen tilanne, jossa poliitikkojen ongelmanratkaisukyky toimii aivan 
loistavasti”, hän totesi. ”Ei tarvitse kuin odotella, että ongelma korjaantuu itsestään.” 


”Kuinka niin”, ministerit kysyivät. 


”Proletariaatin vallankumous alkaa siitä, että miehet voivat jäädä elämään ikuista 
murrosikää, ja muuttuu diktatuuriksi siinä vaiheessa kun naiset alkavat vihata 
vallankumousta. Diktatuuri kestää muutaman vuosikymmenen ja sen jälkeen menee 
kauan ennen kuin sosialismilla on taas niin paljon kannatusta, että sen torjumiseksi 
pitäisi tehdä jotain ajoissa.” 


Vaikka hallitus ei kyennytkään uskomaan hyviä uutisia todeksi vaan turvautui turhaan 
viestintätoimistoon, joka osasi laskuttaa paljon siitä hyvästä, ettei se osannut tehdä 
mitään hyödyllistä, niin siitä huolimatta tilanne oli sadan vuoden kuluttuja jo paljon 
parempi. 


Sananvapaus 


Nykyisin puhutaan paljon poliittisen informaatiosodankäynnin ihmeellisyyksistä, 
mutta se on lähinnä seurausta siitä, että nämä asiat muistuttavat yleensä sähköpostin 
mukana tulevia huijausyrityksiä. Niissäkin on olevinaan takana jotain suunnatonta 
viisautta, jotta hölmöt uskoisivat olevansa todella saamassa helppoa rahaa. 


Toinen suosittu lähestymistapa on se, jossa muka tiedetään vihollisesta tai uhrista 
jotain tärkeää, ja se on muuttanut tilanteen kaoottiseksi, sillä ennen kuin poliittiset 
Nigerian kirjeet siirtyivät sosiaaliseen mediaan, sen käyttäjiä peloteltiin mahtavalla 
valvonnalla. Sieltä louhittiin tietoa, jota pantiin talteen datakeskuksiin, ja sen avulla 
voitaisiin tehdä ihmeellisiä asioita. 


Pian sosiaalista mediaa kuitenkin alettiin vaatia sensuroimaan sisältöä siten, että 
käyttäjä näkisi vain sitä, mitä hän oli vailla, ja kun alkoi paljastua, että moni oli vailla 
sitä narinaa, jossa kiinnitettiin liikaa huomiota poliitikkojen epäluotettavuuteen ja 
silkkaan kyvyttömyyteen, löydettiin uudeksi uhaksi nämä samaiset algoritmit, jotka 
oli tarkoitettu pitämään tyytymättömyys piilossa, koska nyt ne muka lietsoivat sitä 
tyrkyttämällä narinaa käyttäjille väkisin. 


Valvonta pääsi unohtumaan, ja vaikka oli selvää, että tietojen kerääminen oli 
todellista siltä varalta, että joku pääsisi seuraamaan sitä, tällä seikalla ei ollut mitään 
merkitystä, koska oleellinen tieto oli sitä, mitä poliitikot halusivat, niin väliportaan 
rooli jäi epäselväksi. Informaatiosodankäynnin ammattilaiset miettivät kauan, kuinka 
kerätty tieto muutettiin vastaamaan poliitikkojen toivomuksia, ja lopulta apua etsittiin 
yritysvakoilun suunnalta. Silloin paljastui, että tietojen analysoiminen oli vain sitä, 
että joku pieraisi ja sitten kaikilla oli hauskaa, jotta aika saatiin kulumaan sillä välin 
kun poliitikot miettivät, että mitä he olivat vailla. 


Seuraavassa vaiheessa poliitikoille uskoteltiin, että louhittu data kannattaisi myydä 
pois, jotta olisi varaa ostaa enemmän kannatusta, ja sen seurauksena markkinointi 
alkoi kehittyä kiusallisen tehokkaaksi. Yleisön huomio siirtyi poliittisista Nigerian 
kirjeistä aivan muihin asioihin ja politiikka syrjäytyi ikävästi yhteiskunnasta. 


Politiikka reagoi muutokseen alkamalla plagioida ääriliikkeiden juttuja, koska niillä 
sai helposti huomiota yleisen tyytymättömyyden takia, ja siitä taas seurasi, että se 
kiusallinen narina, jota sosiaalisen median algoritmit olivat vain vähän aikaisemmin 
muka pakkosyöttäneet käyttäjille, olikin nyt ensiarvoisen tärkeä voimavara, jonka 
suojelemisen takia sananvapauden käsite muotoiltiin uudelleen. Se oli nyt kaikkea 
sitä, mitä ei oltu aikaisemmin pidetty tärkeänä, eli haukkumista, riidan haastamista ja 
poliittiseen väkivaltaan yllyttämistä. 


Tässä vaiheessa sosiaalisen median yrityksiä oli leimattu pahuudeksi jo niin kauan, 
että keskustelua varten tarvittiin uusia alustoja, joiden käyttämistä ei kyennyt 
valvomaan kukaan, koska ei ollut pahoja yrityksiä manipuloimassa niiden sisältöä, ja 
sen seurauksena väkivalta ja tuhotyöt muuttuivat niin normaaliksi osaksi politiikkaa, 
ettei vakuutusyhtiöiden enää kannattanut huolia puolueiden jäseniä asiakkaikseen. 


Politiikka sopeutui tilanteeseen vaivattomasti, sillä väkivallasta oli helppo keksiä 
vaalipuheita ja jokainen kuollut poliitikko oli yksi kilpailija vähemmän muille 
poliitikoille, mutta politiikan uskottavuus oli vaarassa kadota lopullisesti, koska sitä 
oli vaikea selittää niin rationaaliseksi ja vastuulliseksi, että kansan kannattaisi luottaa 
siihen. 


Nipsu-Hyytikki oli kuitenkin tajunnut jo kauan aikaisemmin, että politiikan tutkimus 
kannattaa aloittaa poliitikoista, ja näin hän oli tullut siihen tulokseen, että politiikan 
uskottavuus perustui kokonaisuudessaan järjettömään pätemisen tarpeeseen. Se oli 
vain sitä, että rehuaivolla pitää olla kylän komein traktori ja rehuaivojen 
keulakuvakseen valitsema tyyppi on ihan varmasti vielä jonain päivänä vähintään 
ministeri, koska hän täytyy vastata sellaista traktoria, josta ollaan kateellisia koko 
maakunnassa. 


”Tässä on selvästi kyse katalasta salaliitosta”, Nipsu-Hyytikki selosti poliitikoille, 
jotka olivat tajunneet tämän asian jo itsekin, koska heidän ei sopinut olla vastuussa 
mistään eikä parempaakaan syyllistä ollut näköpiiristä. Kuitenkin hän ymmärsi, että 
hyvän salaliiton piti ensisijaisesti herättää kateutta, jotta siihen voisi uskoa, joten 
hänen keksimänsä salaliiton takana oli näkymätön supermiljardööri Jönni, joka yritti 
orjuuttaa koko ihmiskunnan. 


”Tästä ei pidä tehdä yleistyksiä, mutta Jönni on juutalainen”, hän sanoi, ja poliitikot 
ymmärsivät heti, että yleistyksiä piti tehdä, sillä heillä oli jo ollut ikävä sosiaalisen 
median yrityksien rikkaita juutalaisia. Paremmasta vihollisesta he eivät osanneet edes 
haaveilla. 


”Ikävä piirre tilanteessa on se, ettei Jönniä vastaan voi taistella kajoamatta 
sananvapauteen”, Nipsu-Hyytikki jatkoi. ”Hänen trolliarmeijansa täytyy vaientaa 
sulkemalla kaikki ne keskustelualustat, joilla ei ole riittävää valvontaa.” 


Poliitikot olivat tyytyväisiä, sillä sananvapauden määritteleminen taas uudelleen oli 
pieni hinta siitä, että kansalaiset alkaisivat kunnioittaa heitä edes vähäsen. 


Sosiaalinen oikeudenmukaisuus 


Eräs pahimmista sosiaalisen epäoikeudenmukaisuuden muodoista on se, että joutuu 
maksamaan käyttämistään palveluista ja politiikassa tehdään kovasti töitä sen eteen, 
että siitä päästäisiin joskus eroon. 


Kerran vaalikamppailun tuoksinassa sanottiin aivan suoraan, että olisi 
oikeudenmukaista päästä käyttämään muiden kustantamia palveluita, ja se oli niin 
hyvä ajatus, että pian kaikki puolueet kannattivat sitä. Nyt saataisiin kunnallisverot 
alas kun olisi mahdollista käyttää vapaasti naapurikuntien palveluita, ja jotta verotus 
saataisiin kevenemään turvallisesti, päätettiin, että kaikkein huonoimmat palvelut 
takasivat vapauden käyttää kaikkein parhaita pelveluita. 


Koulutuksessa kilpailun voittaja oli Anstapin kunta, joka varasi tähän tarkoitukseen 
vähän joutomaata ja palkkasi järjestyksenvalvojan panemaan oppilaat aamulla 
kahleisiin, jotta he eivät pääsisi olemaan haitaksi, ja laskemaan heidät iltapäivällä 
vapaaksi. Kunnan omat koululaiset saivat valita koulunsa aivan vapaasti, sillä heillä 
oli oikeus saada parasta, ja kahleisiin joutuivat sellaiset oppilaat, joiden kotikunnat 
kustansivat jopa koulukirjat. Se oli niin hirvittävää sortoa, ettei sosiaalista 
oikeudenmukaisuutta voitu saavuttaa, elleivät he saaneet kaikkein huonointa 
koulutusta. 


Pian missään kunnassa ei järjestetty kunnollista koulutusta, ettei omia lapsia 
kohdeltaisi kuin eläimiä, ja koulutustasoa alettiin vertailla olosuhteiden mukaan. Jos 
saattoi viettää aikaa puun alla, niin koulu oli parempi kuin sellainen, jossa joutui 
tappamaan aikaa taivasalla, ja eliittikoulusta puhuttiin jos oppilaita paimentamassa oli 
joku ja heidät uskallettiin päästää johonkin purkutuomiota odottavaan rakennukseen. 


Oppimistulokset tietenkin kärsivät, mutta se oli vain hyvä asia kun kuka tahansa 
saattoi hyvällä onnella valmistua eliittikoulusta. Ammatillisen pätevyyden saattoi 
edelleen saavuttaa sillä politiikasta tutulla periaatteella, että kun ei tarvitse olla 
vastuussa tekemistään virheistä, niin ei tarvitse osata mitään. 


Nipsu-Hyytikille tällainen valtio ei tarjonnut yhtään mitään, koska se palasi pian 
luonnontilaan, mutta se oli kuitenkin mielenkiintoinen kokeilu, josta saattoi oppia 
paljon. 


Terroristijärjestö 


Älykäs ihminen ei unohda hetkeksikään, että politiikka on pohjimmiltaan vain 
heimosotaa, sillä se yrittää koko ajan huijata kansan mukaan omiin taisteluihinsa ja 
niistä on tarkoitus tulla verisiä. 


Missä on vähänkin epäoikeudenmukaisuutta, siellä on kohta poliitikko kokeilemassa 
onneaan. Saatko huonoa palkkaa? Sanoiko joku ilkeästi? Kiusattiinko sinua koulussa? 
Meillä sinua varten hieno vihollinen, johon voit purkaa katkeruuttasi sen jälkeen kun 
me olemme muuttaneet sen verenhimoksi. 


Missä on väkivaltarikollisia, siellä on kohta poliitikko muodostamassa 
vallankumousprikaatia näyttämään esimerkkiä muille sorretuille, ja hänet tunnistaa 
siitä, että rikollinen on hänelle ensisijaisesti uhri, jotta hänelle voisi tarjota syylliseksi 
puolueen vihollisia. Jos siihen uskoo, niin seuraavaksi saa kuulla, että tappaminen on 
ihanaa. Täytyy tappaa kaikki pienet lapsetkin, jotta oikeudenmukaisuus toteutuisi. 


Koulutusjärjestelmä on tietenkin politiikan soluttama, joten se yrittää peitellä 
politiikan todellista luonnetta, ja tästä aiheutuu ongelmia kun jotain uutta ilmaantuu, 
sillä asiantuntija ei kerro, kuinka poliitikot käyttävät sitä, vaan hän pyrkki 
peittelemään totuutta. 


Sosiaalinen media on tarjonnut asiantuntijoiden puheisiin uusia ja ihmeellisiä asioita, 
sillä anonyymi toiminta on auttanut poliitikkoja välttämään kiinni jäämistä, mikä on 
ongelma todellisessa maailmassa. Siellä moni on saanut puukosta tai tullut raiskatuksi 
yrittäessään värvätä vallankumousprikaatia, mutta sosiaalisessa mediassa on 
mahdollista välttää tunnistetuksi tuleminen, joten se on parasta, mitä politiikalle on 
tapahtunut pitkään aikaan. 


Ne uhat, jotka aikaisemmin tulivat puolueista, lymyilevät muka jossain 
näkymättömissä, ja kun paljastuu, että puolueessa on väkivaltaa ihannoivia 
ääriaineksia, ne ovat soluttautuneet siihen pahaa-aavistamattomien 
poliitikkoressukoiden huomaamatta, eivätkä suinkaan tulleet kutsuttuina niin kuin 
aikaisemmin. 


Lisähyötynä on saatu politiikan ulkopuolelta tulevia keulakuvia, jotka eivät ymmärrä 
politiikasta niin paljon, että poliitikkojen metkujen välttäminen olisi mahdollista. He 
voivat sanoa rehellisesti, että vaaralliset ääriainekset tulevat jostain politiikan 
ulkopuolelta, ja näin politiikka on saanut sellaista uskottavuutta, jota se ei ansaitse. 


Heppo oli niitä onnettomia, jotka menevät mukaan politiikkaan aavistamatta, että 
siellä on helppo joutua ääriaineksien hyväksikäyttämäksi. Kun ottaa pankista lainaa 
vaalikampanjaa varten, löytyy niin paljon motivaatiota trollata netissä, ettei puolueen 
ääriajattelijoiden tarvitse houkutella ääriaineksia itse, ja sissiarmeijalta lainattu 


terminologia vain lisää luottamusta siihen, ettei kampanjaan investoitu raha ole 
menossa hukkaan. 


Hän uurasti kuukausia muodostaakseen poliittisen liikehdinnän keräämään itselleen 
kannatusta, ja vaikka tulokset jäivät vähiin, niin riittää kun edes yksi taistelija päättää 
tehdä iskun ja sitten ollaan poliisiasemalla selittämässä, että kyse oli vain 
informaatiovaikuttamisesta. 


Heppo kiisti osuutensa pommi-iskuun niin vilpittömästi, että hänen luomansa järjestö 
muuttui kiinnostavaksi, ja kiistäminen osattiin tulkita siten, että hän oli iskun takana, 
sillä järjestö oli koonnut hänen opetuksistaan ohjekirjan, jossa selitettiin moneen 
kertaan, ettei kiinni jäänyt taistelija saanut kavaltaa muita. 


Järjestö alkoi paisua, mutta siltä puuttui vielä tarkoitus, jonka se sai pian puolueiden 
vaikuttaja-agenteilta, jotka häärivät julkisuudessa asiantuntijoina yrittäessään 
houkutella järjestön omien ääriajattelijoidensa käyttöön. 


Lopputulos oli omalla tavallaan huvittava ideologia, joka piti vihollisinaan kaikkia 
poliittisia liikehdintöjä, ja tässä vaiheessa puolueet joutuivat kysymään apua Nipsu- 
Hyytikiltä. 


Mitään kaunista ratkaisua tilanteeseen ei ollut, koska sitä ei voitu käsitellä rehellisesti, 
mutta kun kuitenkin yritti vilpittömästä löytää sellaisen, niin pääsi laskuttamaan 
kauan. 


Ihmeellinen luonto 


Demokratiassa politiikan taso vastaa kansan sivistystasoa, ja jos sivistystaso on vain 
sitä, että syrjäkylille kuuluva isäntäväki yrittää saada tahtonsa läpi ärisemällä ja 
lyömällä nyrkkiä pöytään, niin mistään varsinaisesta ideologioista ei voida puhua, 
koska järjestelmä edustaa uusprimitiivistä katastrofia, jossa ideologioiden nimien 
merkitykset määritellään uusiksi sen mukaan, mitä sisältöä niihin halutaan saada. 


Vasemmistossa oli nousemassa sosialistinen liikehdintä, jonka teki radikaaliksi ja 
jopa anarkistiseksi se, että keskeiseksi ajatukseksi oli valittu markkinataloudesta 
poimittu työmarkkinoiden toiminta. Oli helppo yrittää saada lisää rahaa menemällä 
lakkoon, ja kun kyse oli olevinaan sosialismista, liikehdintään saatiin sitä tunnelmaa, 
joka syntyy kun maalaisisäntä ärisee ja lyö nyrkkiä pöytään. 


Oikeistossa taas pyrittiin siirtymään tällaisesta sosialismista markkinatalouteen, jonka 
keskeiseksi ajatukseksi oli valittu radikaalista sosialismista poimittu 
suunnitelmatalous, jonka toteutuminen edellytti käytännössä diktatuuria. 
Markkinatalouteen kuuluva markkinoiden säänteleminen oli aivan liian vaikeaa, joten 
siitä piti päästä eroon ja sen tilalle piti saada tällainen parempi malli, josta puhuessa 
oli hyvä äristä ja lyödä nyrkkiä pöytään. 


Vasemmistossa puhuttiin, että oikeisto oli siirtymässä fasistiseen diktatuuriin, koska 
siellä markkinataloutta kutsuttiin fasismiksi, joka soveltui paremmin iskulauseisiin. 
Varsinkin fasistiksi syyttäminen oli paljon mukavampaa kuin markkinatalouden 
kannattajaksi syyttäminen. 


Todellisuudessa oikeisto ei ollut siirtymässä yhtään mihinkään, sillä muodostaessaan 
hallituksen se joutuisi pian kehittelemään uuden kotitekoisen markkinatalouden, 
koska nykyinen ei toimisi käytännössä ollenkaan, mutta ennen epäonnistumista se piti 
vasemmiston fantasioita kiehtovina, sillä diktatuurissa olisi mahdollista tapella siitä, 
että kuka saisi äristä ja lyödä nyrkkiä pöytään yksin. 


Suosionsa oikeiston liikehdintä ammensi verokapinasta, joka oli olevinaan 
sosialismin vastustamista puhtaimmillaan, vaikka perinteisesti sosialismin paras 
myyntivaltti on ollut sen ihmeellinen edistyksellisyys, joka mahdollistaa verotuksesta 
luopumisen. Markkinataloudessa sitä vastoin joko maksetaan veroja tai sitten itketään 
ja maksetaan, sillä valtiolla on niin vähän omaisuutta, ettei sen toimintaa voida 
rahoittaa muulla tavalla. 


Vasemmiston liikehdintä vaikutti olevan diktatuuriin siirtymisen tiellä, joten sen 
johtaja haluttiin raivata pois tieltä, koska hän oli vaivautunut brändäämään itsensä 
huonon televisiosarjan hahmoksi ja edusti siten politiikassa aivan suunnatonta 
uskottavuutta. 


Näissä merkeissä kyseltiin apua Nipsu-Hyytikiltä, ja vaikkei hän yleensä sekaantunut 
näihin hourailuihin, niin tällä kertaa hän teki poikkeuksen, sillä asialla ei vaikuttanut 
olevan mitään todellista merkitystä. Hän lupasi miettiä asiaa, ja kun vasemmistosta 
kyseltiin, voisiko hän saada suuren johtajan vaikuttamaan älykkäämmältä, oli 
suorastaan luontevaa tuhota hänen uransa lopullisesti. 


Suuri johtaja Ultsi oli saanut kannatuksensa sillä tyylillä, jossa ei vaivauduta 
tutustumaan pullaan, jotta siitä voisi nyppiä rusinat, vaan sillä, jossa nypitään parhaat 
rusinat muiden rusinakokoelmista, joten hän vaikutti niin sekavalta, että brändissä 
olisi vielä parantamisen varaa. Ajatus oli sellainen, että jos sekavuudesta päästäisiin 
eroon, niinfisistisen diktatuurin välttäminen olisi varmaankin helpompaa. 


Nipsu-Hyytikki aloitti selittämällä kuinka sekaisin oikeisto oli, koska Ultsin oli 
helppo uskoa siihen, ja siitä siirryttiin käsittelemään vasemmistoa, joka oli aivan yhtä 
sekaisin. Lopulta käsiteltiin talouspolitiikkaa yleisellä tasolla, jotta Ultsi ymmärtäisi, 
ettei siinä ollut mitään suunnitelmaa eikä niin ollen myöskään onnistumisen 
mahdollisuutta, vaan hänen uskottavuutensa romahtaisi heti kun hän pääsisi tekemään 
sitä koskevia päätöksiä. 


Muutaman viikon kuluttua Ultsi vetäytyi politiikasta suojellakseen vaivalla 
rakennettua brändiään, ja oikeisto piti sitä niin ihmeellisenä saavutuksena, että se 
alkoi pelätä Nipsu-Hyytikkiä. Se oli pelkästään hyvä asia, sillä ainakaan oikeiston 
ärisevä isäntäväki ei innostuisi uhkailemaan häntä ja sen markkinatalouteen 
kuuluvassa sosialistisessa vallankumouksessa painostettiin yrityksiä listautumaan 
pörssiin, jotta proletariaatti saattoi yrittää saada niistä helppoa rahaa perimarxilaisen 
keinottelun avulla. 


Aluksi kaikki sellainen valtion omaisuus, joka oli yhtiöitettävissä, oli yhtiöitetty ja 
pelattu pilalle, ja lopulta helppoa rahaa oli alettu etsiä yksityiseltä sektorilta, jossa 

moni vanha yritys tuotti jo tappiota valmistuttaessaan kehitysmaissa halpakopioita 
omista tuotteistaan, joiden kysyntä oli romahtanut samassa tahdissa laadun kanssa. 


Petos 


Politiikassa on tärkeää esiintyä kohteliaana ja huomaavaisena, koska se on tyhmää ja 
härskin kilpailemisen teho halutaan pitää salaisuutena jo siksikin, että oman puolueen 
kannattajista helppo kilpailla ja muita ehdokkaita on helppo puukottaa selkään kun 
kaikki eivät ymmärrä tilannetta. Varsinkin puheenjohtajavaaleissa on tärkeää päästä 
puukottamaan, sillä puolue on kiinnostavimmillaan silloin kun sen sisäinen ilmapiiri 
on niin tulehtunut, että yksi ärisee ja toinen tuhertaa itkua. Sillä saa kannatusta 
sellaisiltakin kansalaisilta, joiden etuja puolue ei aja, sillä on tärkeää, että kansalainen 
kykene samaistumaan puolueeseen. 


Tämä vaikeuttaa poliittisen informaatiosodankäynnin ymmärtämistä, sillä sosiaalinen 
media tulvehtii sellaisia manipulointiyrityksiä, joista ei pysty arvaamaan, että 
liittyvätkö ne puolueen sisäiseen vai niiden väliseen taisteluun. 


Vaalien alla näitä asioita voi puntaroida vaalimainosten tärvelemisen mukaan, sillä 
jos syyllisiä ei edes yritetä saada kiinni, niin puolueiden sisällä varmaankin 
levitellään valeita muissa puolueissa piileskelevistä ulkoisista vihollisista, jotta 
mainoksia tärvelevät juonittelijat vaikuttaisivat ymmärtävän ulkoisia uhkia paremmin 
kuin muut. 


Myös ulkoisien uhkien luonne voi paljastaa puolueen sisäisen valtataistelun, sillä jos 
viholliseksi valittu puolue ei vastaa viholliskuvaa, niin kyse on luultavasti 
pelottelemisesta, joka on mietitty sen mukaan, että mikä tehoaa uhreihin. 


Eräässä puolueessa liikkui paljon tarinoita toisen puolueen vihamielisestä 
suhtautumisesta naisiin, ja vaikka oli selvää, että sillä yritettiin vain heikentää oman 
puolueen naisien uskottavuutta, koska siinä toisessa puolueessa oli paljon enemmän 
naisia johtavissa asemissa, niin tilanne oli kuitenkin niin kiusallinen tälle toiselle 
puolueelle, että se joutui turvautumaan Nipsu-Hyytikin apuun. 


”No minäpä järjestän soluttautujan etsimään baareista jonkun näistä juonittelijoista ja 
selittämään hänelle, että muiden pettäminen tekee hyvä hänen omalle uralleen,” hän 
sanoi. 


Kuukauden kuluttua lehdistö pui jo tohkeissaan juonittelijoiden strategioita, jotka oli 
vuodettu sille. 


”Muuten se meni hyvin, mutta petturilla näyttää olevan nyt melko tukalat paikat”, 
puolueen johto totesi. 


”Se korjaantuu kyllä seuraavissa vaaleissa.” 


Ja niin kävi, että kansa palkitsi petturin hienon peliliikkeen sellaisella kannatuksella, 
että puolue päätti ratsastaa seuraaviin vaaleihin hänen johdollaan. 


Innovaatiot 


Demokratian väitetään luovan edistystä, mutta asia ei ole näin yksinkertainen vaan 
kyse on pikemminkin sivuseurauksesta. 


Jo muinaisessa Kreikassa pyrittiin syrjäyttämään todellisuus outojen filosofisien 
teorioiden avulla, sillä kun kansa pääsee valitsemaan johtajat ja vaikuttamaan 
päätöksentekoon, se alkaa kilpailla siitä, että kuka vaikuttaa ymmärtävän 
päätöksenteosta eniten. Se menee pelkäksi viisasteluksi, jossa pyritään todistelemaan 
erilaisien tekosyiden avulla, että muut ovat väärässä, jotta olisi mahdollista vaikuttaa 
ymmärtävän sellaisiakin asioita, joista ei ole koskaan aikaisemmin kuullutkaan. 


Kaupunkivaltiossa poliittinen informaatiosodankäynti pysyy vielä jotakuinkin 
aisoissa, koska pienissä piireissä on vaikea levittää poskettomia valeita leimautumatta 
täysin epäluotettavaksi henkilöksi, mutta sitä suuremmassa valtiossa on niin paljon 
väestöä, että valehtelija katoaa joukkoon ja asioihin on mahdollista yrittää vaikuttaa 
levittämällä hillittömiä valeita. Eron näkee siitä, että kaupunkivaltion demokratia 
vaikuttaa historiankirjoituksen perusteella toimivalta ratkaisulta, mutta suuremmat 
valtakunnat vaikuttaisivat kaipaavan verenhimoisia despootteja, koska sellainenkin 
on parempi kuin kansan valitsemat johtajat. 


Viisastelun takia poliittinen informaatiosodankäynti on tuomittu jäämään tälle tasolle, 
sillä kun skolastikot ja arvokeskustelijat pohtivat näitä asioita, lopputulos on 
mahdollisimman matalaotsaista roskaa. 


Edistys johtuu sitten siitä, että viisastelu ja valehtelu pakottavat pohtimaan asioita 
tarkemmin, jotta olisi mahdollista ymmärtää, että mitä oikeasti on tekeillä, ja se jää 
niin harvojen yksilöiden tehtäväksi, että merkittävien havaintojen tekijät osataan 
mainita nimeltä vielä satojen vuosien kuluttuakin. 


Demokratia kuitenkin tarvitsee paljon uskottavuutta, jotta viisastelua ja valehtelua ei 
vaihdettaisi verenhimoiseen despoottiin, joten politiikka tarvitse papiston, joka 
saarnaa edustavansa sitä edistystä, joka tulee politiikan ulkopuolelta muutamalta 
todella harvalta yksilöltä. Sen puheissa edistys on ihme, jonka se voi toteuttaa heti 
päästyään päättämään asioista, ja koska muualta tuleva edistys on aivan liian hidasta, 
papistoa täytyy vaihtaa usein, jotta toivo paremmasta säilyisi huolimatta siitä, ettei 
papiston lupaamaa edistystä koskaan tule. 


Papiston on vaikea käsittää omaa rooliaan demokratiassa, koska se nousee sekavan 
arvokeskustelun keskeltä ja elää siinä maailmassa, jossa järjellisen väitteen voi 
kumota nauramalla ja esittämällä järjettömän väitteen. Niinpä yksilöiden täytyy 
kokea saarnaajan elinkaari itse, ennen kuin sitä koskevat järjelliset väitteet alkavat 


vaikuttaa todellisilta, ja viimeisen käyttöpäivänsä ohittaneiden saamaajien tilalle 
löydetään aina uusia. 


Nipsu-Hyytikin alalla keinoälytutkimuksen tärkein tavoite onkin puhelinvastaaja, 
joka osaa sanoa tarvittaessa ”Anteeksi, mutta en ole tavoitettavissa lähipiirissä 
sattuneen kuolemantapauksen takia”, sillä arvaamalla sen joutuu sanomaan itse niin 
usein, että se menettää nopeasti uskottavuutensa. 


Neppis oli päässyt muodostamaan hallituksen herättämällä kansan ahneuden 
saarnaamalla siitä ihmerikastumisesta, joka olisi mahdollista saavuttaa 
innovaatioalalla, ja kuten tapaan kuuluu, arvokeskustelijat olivat hallitukseen 
päästyään järjestäneet halukkaille koulutusta, jossa kaikki oppivat samat innovaatiot. 


Siitä oli syntynyt puhetta petoksesta, sillä tämä oli jo neljäs kerta kun vaalit voitettiin 
samalla tempulla eikä edes uusia innovaatioita oltu viitsitty keksiä. 
Arvokeskustelussa se oli kuitenkin määritelty pettämättömäksi tempuksi, joten 
Neppis ei kyennyt tajuamana, että hänen olisi aika etsiä politiikan tilalle muuta 
tekemistä vaan hän oli päättänyt voittaa seuraavatkin vaalit samalla tempulla. Piti 
vain löytää jostain se ihmeellinen tekosyy, joka palauttaisi kansan luottamuksen 
temppuun, ja siihen hän tarvitsi Nipsu-Hyytikkiä. 


Arvokeskustelijan kanssa on lähes mahdotonta keskustella järkevästi, mutta väitteelle 
on kuitenkin mahdollista luoda riittävästi uskottavuutta keskustelun ulkopuolella, ja 
yksi hyvä temppu on tilannetta analysoiva tietokoneohjelma, joka kykenee viemään 
supertietokoneaikaa miljoonien arvosta ennen kuin se päätyy itsestään selvään 
johtopäätökseen. 


”Te tarvitsette uusia innovaatioita”, Nipsu-Hyytikki sanoi näytettyään lasku 
Neppikselle. 


Neppis häkeltyi, sillä vastaus tuli täytenä yllätyksenä, ja toivuttuaan hän halusi tietää, 
että mistä näitä uusia innovaatioita saataisiin. 
”Työttömät voisivat kehitellä niitä jossain pajassa”, Nipsu-Hyytikki ehdotti. 


Se vaikutti Neppiksen mielestä aivan riittävän järkevältä suunnitelmalta, sillä 
arvokeskustelussa ei koskaan syntynyt uusia innovaatioita eikä niiden keksiminen 
siten voinut olla kovin vaikeaa. 


Helppoa rahaa 


Kerran paljastui, että muuan valtio oli päässyt painostamaan muita valtioita 
pelkästään jakamalla rahaa. Tiedettiin, että sillä oli taipumusta sellaiseen, mutta kun 
voitelee auliisti päättäjiä, asiantuntijoita ja muita mielipidevaikuttajia, niin silti se voi 
tulla yllätyksenä, ja juuri näin oli päässyt käymään. 


Kuka olisi voinut uskoa, että kataluuksia suunnitteleva valtio antaa rahaa? Hyvältä 
kaveriltahan sellainen pikemminkin vaikuttaa. 


Politiikassa keksittiin pian, että oli epäempaattista muistuttaa tällaisista virheistä, joka 
voisi sattua ihan kenelle tahansa ja varsinkin kaikkein älykkäimmille yksilöille, koska 
siitä tuli paha mieli eikä tarkoitus edes ollut aiheuttaa vahinkoa vaan kyse oli 
pelkästään siitä, että kun väitti naama vakavana, ettei tällaista kiristyksen 
mahdollisuutta ollut, niin sai rahaa. Kenellekään ei oltu kerrottu, että riippuvuus 
johtaisi kiristykseen vaan kyse oli ollut pelkästään siitä, että tällaisesta 
mahdollisuudesta muistuttaminen piti leimata äärioikeistolaisen 
mielipidevaikuttamisen muodoksi, jolla lietsottiin vihaa tätä kyseistä valtiota kohtaan. 


Lisäksi perustettiin rahasto, josta saattoi hakea korvauksia, jollei ollut tajunnut ottaa 
vastaan rahaa tällaisien käsityksien levittämisestä, koska se asetti poliitikot 
eriarvoisiin asemiin ja loi heidän välilleen taloudellista epäoikeudenmukaisuutta. 


Kansa ei kuitenkaan halunnut antaa anteeksi ja Spunkkis, joka oli leimannut 
aktiivisesti väärinajattelijoita äärioikeistolaisiksi päätoimittajan asemassa, potkittiin 
henkihieveriin. Hänellä ei ollut syyllisistä muuta käsitystä kuin se, että kyse oli tästä 
äärioikeistosta, sillä potkija oli haukkunut häntä ostetuksi maanpetturiksi, mutta 
kaunaa kantavien äärioikeistolaisien määrä oli suuri ja hän saattoi vapauttaa 
epäilyksistä vain sen pienen vähemmistön, jonka hän oli onnistunut ajamaan 
itsemurhaan. Yleisö ei halunnut auttaa rikoksen selvittelemisessä ollenkaan vaan 
vihjepuhelimeen tuli paljon häiriösoittoja, joissa sanottiin, että näin tapauksen, mutta 
en kerro siitä mitään. 


Se oli täysin kohtuutonta, sillä Spunkkikselle tuli niin mahtava olo siitä, että hän 
saattoi lietsoa vainoja keksittyjen tekosyiden nojalla, että sitä saattoi harrastaa, 
vaikkei siitä olisikaan saanut rahaa, eikä hän oikeastaan muilla keinoilla erektiota 
saanutkaan. 


Ostetut poliitikot kokivat runsaasti häirintää ja seuraavia vaaleja varten oli niin 
vaikeaa löytää luotettaviksi tiedettyjä ehdokkaita, että täytyi säätää sellainen laki, että 
hyvän ehdokkaan saattoi panna puolueen listoille kysymättä häneltä lupaa. Näin 
saataisiin politiikalle varmaankin lisää uskottavuutta ja ne ehdokkaat, jotka olivat 
ottaneet vastaan rahaa väärästä lähteestä, voisivat pelastaa omat uransa. 


Kuitenkin se vain pahensi tilannetta, koska samoja ehdokkaita oli monen puolueen 
listoilla ja hyvät ehdokkaat tuhosivat vaalimainoksiaan itse. 


Nipsu-Hyytikin apuun turvautuminen johti vain siihen, että hän tarjosi omenan, koska 
sen syömisestä tuli parempi mieli. Mitään sen parempaa ratkaisua ongelmaan ei ollut 
vaan kyse oli niistä tapauksista, jotka pitäisi osata välttää ennalta käyttämällä vähän 
järkeä, mutta valitettavasti järjen käyttäminen ei kuulu poliitikon tehtäviin lainkaan 
vaan hänen täytyy osata kiihottaa kansaa ennen vaaleja uskomaan, että ainoastaan 
omat kannattaja tajuavat jotain maailman asioista ja realistisia uhkakuvia esittävät 
henkilöt ovat niin tyhmiä ja vaarallisia, että heidät pitäisi oikeastaan hakata hiljaisiksi, 
jotta he oppisivat olemaan väittämättä vastaan superälykkäille yli-ihmisille. 


Jaettuaan omenia viisikymmentä laatikollista, Nipsu-Hyytikki kutsui puolueet koolle, 
sillä epätoivoa oli liikkeellä jo niin paljon, että ne olisivat valmiita teeskentelemään 
itsekritiikkiä. Mitään todellista muutosta oli turha odottaa, mutta sellaisen tilalle hän 
esitteli turvallisuushuiskaajan, joka levitti viisauttaan heiluttelemalla huiskaa. Sen 
mukana tuli kirja, jossa iloinen ankkahahmo selitti yksinkertaisimpia uhkia siten, että 
kolmivuotiaskin olisi kyennyt tajuamaan, mutta eihän sitä tietenkään kukaan lukenut, 
sillä pelkällä huiskan heiluttelemisellakin saattoi brändätä itsensä viisaammaksi kuin 
muut. 


Uusliberalismi 


Liberaalissa demokratiassa täytyy saada valehdella tarpeekseen, koska erimielisyydet 
ovat maailman tärkein asia, ja tästä syystä liberaalit jakaantuvat pian liberaaleihin ja 
konservatiiveihin. Konservatiivinen liikehdintä syntyy liberaalien ääriaineksista, 
jotka sepittävät pseudohistorian, jossa ennen oli kaikki paremmin ja se johtui 
pelkästään siitä, että silloin riitelemistä ei estetty millään tavalla. Näin päästään 
vaatimaan lisää vapauksia vielä senkin jälkeen kun liberaalien uskottavuus alkaa olla 
vähissä. 


Lopulta konservatismikin menettää uskottavuutensa ja konservatiivien riveissä syntyy 
uusliberaali liikehdintä vastustamaan konservatismia, ja ratkaisu sen aiheuttamiin 
ongelmiin on tietenkin vapauksien lisääminen. Ongelmaksi muodostuu muista 
liberaaleista erottuminen, joten tässä vaiheessa jutut muuttuvat tosissaan sekaviksi, 
mutta ainakin niitä on helppo löytää, sillä kun tärkeintä on päästä riitelemään 
kunnolla, niin käyttöön voidaan ottaa kaikki se, mikä ei ole aikaisemmin vaikuttanut 
käyttökelpoiselta. 


Hötsä oli perustanut poliittisen ufokultin ja se menestyi vallan mainiosti, sillä 
kilpailijat olivat eksyneet ihmeellisien salaliittoteorioiden rämeikköön, mutta 
ongelmaksi muodostui se, että hänen matkimiensa oppien mukaan kultin piti tehdä 
lopulta joukkoitsemurha. Sille ei mahtanut näköjään mitään, koska uusliberaalit olivat 
onnistuneet luopumaan loogisesta ajattelusta täydellisesti. 


Nipsu-Hyytikki etsi lastenkirjailijan keksimään tarinalle toisenlaisen lopun, jolloin se 
saatiin sopimaan muihin oppeihin täydellisesti, mutta hänelle ongelmaksi muodostui 
markkinointi, sillä Hötsä oli vaativa asiakas ja hän halusi oppeihinsa neroutta. 
Kuitenkaan hän ei ollut valmis maksamaan niin paljon, että olisi ollut mahdollista 
palkata oikea nero esittelemään uusi loppu hänelle, joten kultin oli pakko tehdä 
joukkoitsemurha. 


Elintarvikehuollon valmistelevan työn ylijohtaja 


Hernis oli saanut taas kerran komean lisän ansioluetteloonsa, sillä rautateillä ei ollut 
hänen ansiostaan liikkunut yksikään juna yli vuoteen ja tuskin tulisi enää 
kulkemaankaan, mutta uusiin haasteisiin tarttumisen tiellä vaikutti kuitenkin olevan 
sellainen seikka, ettei hänelle sopivia työpaikkoja ollut vapaana eikä tulisi olemaan 
pitkiin aikoihin, koska niiden määrä oli vähentynyt. 


Tieto tuli täydellisenä yllätyksenä, sillä Hernis luokiteltiin isänmaan säilymisen 
kannalta ensiarvoisen tärkeäksi voimavaraksi. Hän ei ottanut kriisitilanteista stressiä 
ollenkaan ja hänet piti itse asiassa houkutella kannustinpalkkioilla kiinnittämään 
niihin edes vähän huomiota ja kaikki tiesivät, kuinka tärkeä hän oli. Kotikaupungin 
torilla oli jo patsas valmiina muistuttamaan siitä jälkipolviakin, mutta nyt hän ei 
ollutkaan äkkiä enää tarpeellinen ja syyksi mainittiin se, ettei kansantalous ollut 
varsinaisesti kaatumassa vaan pikemminkin lakkaamassa olemasta, koska se oli 
johdettu sellaiseen tilaan, ettei mikään toiminut enää ollenkaan. 


Kuitenkin politiikasta löytyi edelleen sopivia tehtäviä hänen kaltaisilleen 
huippulahjakkuuksille, joten hän pääsi uudistamaan ulkoministeriötä. 


Suhteet muuhun maailmaan menivät pilalle nopeasti kun hän täytti lähetystöt ja 
konsulaatit huippuluokan diplomaateilla, jotka osasivat pitää kaikkia muita tyhminä. 
Hänen hihittelevät idioottinsa olivat pian maailmanlaajuinen uutisaihe ja lisää 
näkyvyyttä saatiin siitä, että eräs suurlähettiläs varasti toisen maan sotilasattasean 
tabletin. Siitä syntyi vakava diplomaattinen selkkaus, sillä lööpeissä kerrottiin, että 
hän oli tyhmyyksissään myynyt sen muutamalla kympillä toiselle helvetin luuserille, 
vaikka se sisälsi varsin arkaluonteista tietoa, ja näin epäkunnioittava kielenkäyttö oli 
todella loukkaavaa. Samalla saatiin myös syy tehdä lisää uudistuksia, sillä tällaisissa 
tilanteissa piti toki saada korvausta siitä, ettei ollut ymmärtänyt varastetun tavaran 
arvoa. 


Pian suhteet muuhun maailmaan olivat huonommassa kunnossa kuin millään muulla 
valtiolla, ja vaikka se oli todella hieno saavutus, niin kansantalous oli sellaisessa 
kunnossa, että huippuosaajien työllistäminen alkoi olla mahdotonta, koska suurille 
organisaatioille ei löytynyt enää rahoitusta. 


Nipsu-Hyytikki osasi kuitenkin auttaa, sillä uudet ongelmat tarvitsivat uusia osaajia. 


”Kansa istuu nykyään ongella saadakseen ruokaa, joten voisit organisoida matojen 
kaivamisen”, hän ehdotti. ”Virkanimike voisi olla elintarvikehuollon valmistelevan 
työn ylijohtaja.” 


Niinpä Hernis ryhtyi seuraavaksi organisoimaan kalastamista eikä siitäkään tullut 
pian yhtään mitään. 


Yllättävä tilanne 


Olosuhteet asettavat poliitikot usein tukalaan asemaan, sillä kun valehteleminen on 
sallittua eikä näin tärkeästä saavutetusta edusta haluta luopua, voi tapahtua mystisiä 
asioita. 


Kerran naapurivaltio muuttui vihamieliseksi diktatuuriksi ihan yllättäen, koska 
vuosikymmeniä jatkuneesta kehityksestä mainitseminen oli vaikuttanut niin 
uskottavalta, että se laskettiin oikeassa olemiseksi, joka taas oli niin suuri synti, että 
siitä hyvästä sai lopulta kaikki muut kimppuunsa, koska se syrji tyhmiä ja 
tietämättömiä. Aluksi puhuttiin, että se luulee tietävänsä kaiken paremmin ja on 
hirveän ylpeä, ja sitten alkoi levitä kostoksi mitä mielikuvituksellisempia huhuja, 
joita ei sopinut epäillä, ettei olisi vaikuttanut olevan syyllisen puolella. 


Oli jo yli kaksikymmentä vuotta siitä kun valtionhallintoon oli viimeksi onnistuttu 
houkuttelemaan joku, joka uskalsi olla oikeassa, ja sekin oli päättynyt 
panttivankitilanteeseen, koska tehtävän sisältämät haasteet olivat olleet ylivoimaisia 
hänen mielenterveydelleen. 


Kun diktatuuri alkoi uhkailla, nähtiin tarpeelliseksi näyttää sille kaapin paikka 
diplomatian keinoin ja niin alettiin valmistella aivan poikkeuksellisen jäätävää kuittia, 
jolla poimittaisiin maailman suurin poliittinen irtopiste. Diktatuuri kuitenkin vain 
nauroi sille, joten täytyi turvautua järeisiin keinoihin ja panna ulkopolitiikka uusiksi. 


Runtska oli psykiatri, joten kun hän syytti jotakuta persoonallisuushäiriöiseksi, sillä 
oli harvinaisen paljon uskottavuutta, ja niinpä hänestä tehtiin ulkoministeri. Hän 
varmaankin voisi vakuuttaa koko ihmiskunnan siitä, ettei diktaattorilla ollut mitään 
uskottavuutta, mutta diktatuuri kuitenkin nauroi hänellekin ja pian alkoi paljastua, 
että Runtskan puolue oli soluttautujille niin turvallinen paikka, ettei se tehnytkään 
oman maan ulkopolitiikkaa, koska Runtskaa pelättiin niin paljon, ettei sen jäsenistä 
uskallettu esittää epäilyjä ääneen. 


Seuraavaksi päätettiin lähettää haastaja kaatamaan diktatuuria ja tähän rooliin valittiin 
Lonksu, joka haukotteli kuuluvasti kun joku vaikutti sanovan jotain tärkeää, ja jollei 
se tehonnut, niin hän nauroi päin naamaa. Kun hän puhui itse, vastustajat suuttuivat 
pian ja monelle heistä tuli tarve vetää häntä turpaan, joten häntä pidettiin suorastaan 
nerokkaana, mutta nerous ei toiminutkaan diktatuurissa, koska siellä 
provosoitumisesta ei joutunutkaan tekemisiin poliisin kanssa vaan poliisi vei 
provosoijan pois eikä hän tullut enää takaisin. 


Tässä vaiheessa keinot olivat niin vähissä, että oli pakko turvautua Nipsu-Hyytikin 
apuun, ja vaikkei edes hän kyennyt ratkaisemaan ongelmaa, niin osittainen ratkaisu 
häneltä kuitenkin löytyi. 


”Opetelkaa pitämään turpa tukossa silloin kun teillä ei ole mitään järjellistä 
sanottavaa”, hän sanoi poliitikoille. 


Poliitikot arvostivat sananvapauttaan suuresti, mutta vaikeassa tilanteessa sen 
omaehtoinen rajoittaminen vaikutti ihan hyvältä ajatukselta, joten tilanne vaikutti 
muuttuvan turvallisemmaksi, mutta pian alkoivat lähestyä vaalit ja puolueiden 
ehdokaslistat haalittiin täyteen hyviä haastajia, jotka alkoivat haastaa riitaa 
diktatuurin kanssa. 


Vaalien jälkeen paljastui, että poliittinen johto oli päättänyt kulissien takana 
yritysjohtajien kanssa kannustaa diktatuurin kansalaisia kansannousuun 
uskottelemalla heille tiedotusvälineiden avulla, että valta kaatuisi helposti, sillä pieni 
osa kansasta todella nousi kapinaan ja vankeja kidutettaessa syyksi löydettiin tällaiset 
valeuutiset. Kulissien takana oli ajateltu, että tällaista voi tehdä turvallisesti jos se 
tehdään salaa, koska se ei silloin ole virallisesti osa maan ulkopolitiikkaa, mutta 
diktatuurissa se esiteltiin kammottavana salajuonena, joka oli täysin pätevä syy 
aloittaa sota. 


Taas tarvittiin Nipsu-Hyytikin apua, ja vaikka hän oli toimistolla pakkaamassa 
kamppeitaan, niin hänellä riitti silti aikaa hyvään neuvoon. 


”Valtion puolustaminen kannattaa jättää suosiolla niille, joiden etuja se suojelee, 
koska muut eivät pysty sitoutumaan siihen”, hän sanoi. 


Epäonnistujien valtakunta ei tietenkään muuttunut siitä yhtään 
puolustuskykyisemmäksi, mutta puolustuksessa oli sentään edes yritystä, koska 
tunnelmassa oli pitkästä aikaa päättäväisyyttä. Piti yrittää löytää loistava 
sotapäällikkö, joka olisi sekä, nerokas, että karismaattinen, ja vaikka valinnanvara 
rajoittuikin karismaattisiin puupäihin, niin usko siihen, että nerouttakin voisi 
kuitenkin löytyä, valoi uskoa myös siihen, että sota olisi mahdollista voittaa. 


https://nipsuhyytikki.wordpress.com/ 


